b'\n_START_ARTICLE_\nMiddelaldercentret\n_START_SECTION_\nBeliggenhed\n_START_PARAGRAPH_\nMuseet ligger i den nordlige udkant af Sundby p\xc3\xa5 Lolland ud til Guldborgsund med udsigt til Nyk\xc3\xb8bing Falster p\xc3\xa5 \xc3\xb8stsiden af sundet. Kastemaskinen, som lagde grund for Middelaldercentret, blev anlagt p\xc3\xa5 en strandeng ved Guldborgsund, s\xc3\xa5ledes at den kunne affyre sten uden fare for omgivelserne. Nord for museet ligger Hamborgskoven, der er en fredskov. Den ejes af Det Classenske Fideicommis, men centret lejer et stykke af skoven, der gr\xc3\xa6nser op til omr\xc3\xa5det. Efter der blev udgravet og anlagt en havn, er der adgang til Guldborgsund fra middelalderbyen. Uden for middelalderhavnen findes ogs\xc3\xa5 en anl\xc3\xb8bsbro til moderne skibe, og skibe som der ikke er plads til inde i havnen._NEWLINE_Middelaldercentret ejer ogs\xc3\xa5 en naboejendom med omkringliggende jorde, der ligger overfor indgangsbygningen. Bygningen er fra 1875 og er klassificeret af Kulturarvsstyrelsen til bevaringsv\xc3\xa6rdi 3. Indgangsbygningen tilh\xc3\xb8rer middel bevaringskategori med bevaringsv\xc3\xa6rdi 4. En forvaltningsbygning er ligeledes bevaringsv\xc3\xa6rdig._NEWLINE_En overgang r\xc3\xa5dede museet ogs\xc3\xa5 over \xc3\xb8en Flat\xc3\xb8 p\xc3\xa5 32 ha, der ligger i Guldborgsund syd for Nyk\xc3\xb8bing Falster._NEWLINE_Med offentlig transport er der adgang til museet med bus 702, der afg\xc3\xa5r fra Nyk\xc3\xb8bing F Station. Adgang med bil sker nordfra via Sydmotorvejens afk\xc3\xb8rsel 45 mod syd af Majb\xc3\xb8llevej og senere Guldborgvej. Fra prim\xc3\xa6rrute 9, der g\xc3\xa5r gennem Nyk\xc3\xb8bing Falster, er der ligeledes adgang til museet fra syd via Guldborgvej. En cykelrute p\xc3\xa5 44\xc2\xa0km, kaldet Sundruten, der g\xc3\xa5r rundt om Guldborgsund, g\xc3\xa5r lige forbi Middelaldercentret.\n_START_SECTION_\nEtablering\xe2\x80\x931999\n_START_PARAGRAPH_\nMiddelaldercentret startede med rekonstruktionen af en middelalderlig kastemaskine, kaldet en blide, der blev bygget i anledning af Nyk\xc3\xb8bing Falsters 700 \xc3\xa5rs jubil\xc3\xa6um i 1989. En komit\xc3\xa9 efterlyste ideer til at markere jubil\xc3\xa6et og museumsinspekt\xc3\xb8ren Peter Vemming indsendte en ans\xc3\xb8gning p\xc3\xa5 70.000 DKK (ca. 115.000 i 2013-DKK). Det lokale museum rekonstruerede herefter bliden, der blev indviet den 10. juli, og fors\xc3\xb8get k\xc3\xb8rte i de f\xc3\xb8lgende tre uger, mens 15-30.000 g\xc3\xa6ster bes\xc3\xb8gte stedet. Til den f\xc3\xb8rste affyring havde man annonceret skuddet i Efterretninger For S\xc3\xb8farende seks uger i forvejen, og der var et skib p\xc3\xa5 sundet, som kunne guide eventuelle sejlende udenom m\xc3\xa5lomr\xc3\xa5det. Det lokale teater, Teatret Masken, opf\xc3\xb8rte et historisk teaterstykke, og den dav\xc3\xa6rende rigsantikvar Olaf Olsen holdt en tale. Begivenheden blev d\xc3\xa6kket af b\xc3\xa5de nationale og internationale medier, da det var f\xc3\xb8rste gang i nyere tid, at en blide var blevet bygget og affyret._NEWLINE_Efter den massive interesse startede man projektet "Middelalderligt teknologicenter", som k\xc3\xb8rte i to m\xc3\xa5neder over sommeren i 1991. Projektet bestod i en r\xc3\xa6kke v\xc3\xa6rksteder og et k\xc3\xb8kkentelt omkring bliden. Her bes\xc3\xb8gte omkring 20.000 mennesker omr\xc3\xa5det i august og september m\xc3\xa5ned._NEWLINE_Som selvejende institution blev Middelaldercentret grundlagt i 1992, og bes\xc3\xb8gstallet voksede st\xc3\xb8t. Man n\xc3\xa5ede til et punkt, hvor man enten m\xc3\xa5tte lukke eller investere en del penge til at etablere flere servicefaciliteter som bl.a. publikumstoiletter. I 1994, gav Arbejdsmarkedets Feriefond et tilskud, der gjorde det muligt at bygge en hel by med huse, turneringsbane og en helt ny indgangsbygning. Siden da er der kommet flere huse til, og der tilf\xc3\xb8res \xc3\xa9n st\xc3\xb8rre nyhed om \xc3\xa5ret._NEWLINE_I 1994 k\xc3\xb8bte den dav\xc3\xa6rende Nyk\xc3\xb8bing Falster Kommune og Sydfalster Kommune i f\xc3\xa6llesskab Flat\xc3\xb8, der ligger i Guldborgsund, p\xc3\xa5 tvangsauktion for at videres\xc3\xa6lge den til Middelaldercentret, hvilket skete i 1996. \xc3\x98en skulle omdannes til en middelalderbiotop og bruges til kursusvirksomhed og som destination for ture med centrets rekonstruerede skibe. \xc3\x98en blev dog aldrig en integreret del af Middelaldercentret og blev derfor solgt igen i 2005._NEWLINE_I maj m\xc3\xa5ned 1996 \xc3\xa5bnede museets restaurant Den Gyldne Svane, der blev indrettet som gildesal for en borgherre. Restaurantens menu blev sammensat af ark\xc3\xa6olog og madhistoriker Bi Skaarup, der ogs\xc3\xa5 uddannede k\xc3\xb8kkenets personale. \xc3\x85bningen foregik samtidig med indvielsen af de nye huse, turneringsbanen og den nye indgangsbygning, og blev overv\xc3\xa6ret af Prins Joachim, den dav\xc3\xa6rende borgmester for Nyk\xc3\xb8bing Falster Kommune, Poul-Henrik Pedersen samt formand for Arbejdsmarkedets Feriefond Aase Olesen, der alle spiste i restauranten._NEWLINE_I vinterhalv\xc3\xa5ret 1996/97 blev der udgravet og opbygget en havn p\xc3\xa5 Middelaldercentret, der stod f\xc3\xa6rdig til s\xc3\xa6son\xc3\xa5bningen den 1. maj 1997. Havnen, der har adgang til Guldborgsund, blev opbygget med flere huse og museets rekonstruerede skibe, og den var ligeledes et resultat af donationen i 1994. I havnen blev der ogs\xc3\xa5 opf\xc3\xb8rt et skibsv\xc3\xa6rft, hvor flere at centrets rekonstruerede skibe er helt eller delvist fremstillet (se mere under Skibe). Blandt de nye h\xc3\xa5ndv\xc3\xa6rkshuse, der stod klar i 1997, var et hus til en fisker, som i dag benyttes til en rebslager og tre huse p\xc3\xa5 det nye havneomr\xc3\xa5de til hhv. en skr\xc3\xa6dder, en farver og et lagerhus. Sidstn\xc3\xa6vnte er sidenhen blevet ombygget i 2007, og det bruges i dag til en k\xc3\xb8bmand. I 1997 afholdt det politiske parti Venstre deres sommerm\xc3\xb8de p\xc3\xa5 Middelaldercentret i august m\xc3\xa5ned, og Uffe Ellemann-Jensen affyrede i denne forbindelse den store blide. Samme \xc3\xa5r omhandlede Folkeskolens Afgangspr\xc3\xb8ve i matematik et bes\xc3\xb8g p\xc3\xa5 Middelaldercentret, hvor eleverne bl.a. skulle udregne besparelse ved k\xc3\xb8b af familiebillet, areal af et middelalderhus og regne p\xc3\xa5 stigning i antallet af bes\xc3\xb8gende.\n_START_SECTION_\n2000\xe2\x80\x932010\n_START_PARAGRAPH_\nI 2003 begyndte man at opf\xc3\xb8re et k\xc3\xb8bmandshus, der stod f\xc3\xa6rdigt i 2006. Huset er mere fornemt end det ombyggede k\xc3\xb8bmandshus fra 1997. Huset, der er 6,5 x 11 meter, blev opf\xc3\xb8rt i samarbejde med danske og nordtyske ark\xc3\xa6ologer, og var det st\xc3\xb8rste rekonstruerede middelalderhus i Skandinavien._NEWLINE_I 2006 bistod Middelaldercentret med at bygge et toetagers bindingsv\xc3\xa6rkshus, der lignede huset fra 2003 meget i konstruktion, til Salvestaden ved Kalmar, som var et lignende museum i Sverige, der blev skabt med Middelaldercentret som forbillede. Huset var en rekonstruktion af et hus, der havde ligget i Kalmar, og opf\xc3\xb8rslen skete som en del af samarbejdsprojektet Ancient Times, der var et EU-projekt, hvori der indgik fem museer i Nordeuropa. Ved museets konkurs i 2011 k\xc3\xb8bte Middelaldercentret huset for 70.000 SEK, hvilket er langt under prisen for at opf\xc3\xb8re et nyt hus. Prisen for at pille huset ned og transportere det til Danmark var omkring 105.000 DKK. Huset blev her opf\xc3\xb8rt i centrets middelalderby i 2012, hvor det er en del af torvet i byen og det bliver indrettet til herberg og salgsboder._NEWLINE_Den 5. maj 2007 rundede museet g\xc3\xa6st nummer en million, og der blev rapporteret en kundetilfredshed p\xc3\xa5 97\xc2\xa0%. Samme \xc3\xa5r blev der ogs\xc3\xa5 udf\xc3\xb8rt en del renoveringer efter bl.a. bel\xc3\xa6gningen p\xc3\xa5 havneomr\xc3\xa5det var blevet \xc3\xb8delagt af en oversv\xc3\xb8mmelse i l\xc3\xb8bet af vinteren, og der blev opstillet en ny galge. I l\xc3\xb8bet af s\xc3\xa6sonen bes\xc3\xb8gte USA\'s ambassad\xc3\xb8r James P. Cain museet som led i en omvisning i omr\xc3\xa5det. Her fik han lov at affyre bliderne, og omtalte museet som "en kulturel perle"._NEWLINE_Arenaen til ridderturneringer, som oprindeligt stod f\xc3\xa6rdig i 1996, blev udvidet og fik nye og st\xc3\xb8rre tribuner i l\xc3\xb8bet af 2008 og 2009. Udvidelserne stod f\xc3\xa6rdige i maj m\xc3\xa5ned 2009. Ved f\xc3\xa6rdigg\xc3\xb8relsen valgte man ogs\xc3\xa5 at korrigere turneringen p\xc3\xa5 baggrund af input fra eksperter p\xc3\xa5 Wallace Collection i London, s\xc3\xa5ledes at den blev mere autentisk og korrekt. Samme \xc3\xa5r opf\xc3\xb8rte man ogs\xc3\xa5 et mindre beboelseshus til smeden i middelalderbyen. Til huset benyttede man en del t\xc3\xb8mmer fra en bygning, der blev bygget i museets sp\xc3\xa6de start._NEWLINE_Skovstykket mod nord, som museet lejer af Det Classenske Fideicommis, blev i 2009 integreret i museet i form af en udstilling om tro og overtro i middelalderen. Mellem jul og nyt\xc3\xa5r 2009 blev der p\xc3\xa5sat en brand p\xc3\xa5 museets caf\xc3\xa9-bygning. Bygningen, der indeholdt caf\xc3\xa9 og rekvisitloft, led store skader, selvom de fleste af rekvisitterne blev reddet. Ingen kom til skade under branden, ligesom ingen af de rekonstruerede middelalderhuse blev p\xc3\xa5virket. I december \xc3\xa5ret efter br\xc3\xa6ndte et bryggers, der var under opf\xc3\xb8rsel i middelalderbyen. Fundamentet var gravet i 2009 og bygningen, der n\xc3\xa6sten var f\xc3\xa6rdig, udbr\xc3\xa6ndte totalt. Pga. af branden \xc3\xa5ret inden, var man f\xc3\xb8rst bange for, at en pyroman stod bag, men unders\xc3\xb8gelser viste, at det ikke var tilf\xc3\xa6ldet. Skaderne bel\xc3\xb8b sig til omkring 500.000 kr, men ingen andre bygninger gik til. Bygningen blev genopf\xc3\xb8rt og stod f\xc3\xa6rdig i 2011, og blev taget i brug \xc3\xa5ret efter. En lokal t\xc3\xa6kkemand fra Idestrup p\xc3\xa5 Falster stod for str\xc3\xa5t\xc3\xa6kningen.\n_START_SECTION_\n2010\xe2\x80\x93\n_START_PARAGRAPH_\nI 2010 afholdt museet f\xc3\xb8rste gang en international ridderfestival, hvor indbudte reenactmentgrupper fra Europa udf\xc3\xb8rte ridderturneringer p\xc3\xa5 stedet. Arrangementet foregik i starten af august, og involverede over 100 udenlandske reenacterer. Efter flere \xc3\xa5r med faldende bes\xc3\xb8gstal oplevede centret en fremgang p\xc3\xa5 9\xc2\xa0% i forhold til \xc3\xa5ret f\xc3\xb8r. N\xc3\xa6sten 59.000 bes\xc3\xb8gte museet i 2010, og museet havde overskud dette \xc3\xa5r._NEWLINE_I 2011 og 2012 oplevede museet endnu en gang en nedgang i antallet af bes\xc3\xb8gende og havde underskud begge \xc3\xa5r. P\xc3\xa5 trods af dette var tilfredsheden blandt de bes\xc3\xb8gende henholdsvis 96 og 98\xc2\xa0%. Dronning Margrethe og Prins Henrik bes\xc3\xb8gte museet den 5. juni 2012 i forbindelse med deres sommertogt p\xc3\xa5 Kongeskibet Dannebrog, hvor de bl.a. spiste frokost i museets restaurant Den Gyldne Svane og overv\xc3\xa6rede en ridderturnering._NEWLINE_Den 24. juni 2013 blev en teknologipark, der er en af de st\xc3\xb8rste nyheder p\xc3\xa5 Middelaldercentret i mange \xc3\xa5r, indviet af b\xc3\xb8rne- og undervisningsminister Christine Antorini. Teknologiparken ligger i det lejede skovsstykke mod nord, og den viser en r\xc3\xa6kke rekonstruerede middelalderlige maskiner og opfindelser i fuld st\xc3\xb8rrelse (se mere under Anden forskning). Det er f\xc3\xb8rste del af en st\xc3\xb8rre udvidelse, der skal g\xc3\xb8re museet til en hel\xc3\xa5rsattraktion._NEWLINE_Den 1. maj 2014 \xc3\xa5bnede Middelaldercentret til den 25. s\xc3\xa6son. Guldborgsund Kommunes borgmester afholdt i den forbindelse en tale, hvor han gennemgik noget af museets historie og udvikling. Til \xc3\xa5bningen blev en splinterny krigsvogn ogs\xc3\xa5 fremvist for f\xc3\xb8rste gang. V\xc3\xa5bnet er rekonstrueret ud fra manuskripter fra middelalderen, og det er verdens f\xc3\xb8rste kampvogn (se mere under Krudt og kanoner). I august m\xc3\xa5ned afholdt museet et stort event, der var blandt det st\xc3\xb8rste i stedets historie, hvor man havde inviteret en tysk gruppe, der med hj\xc3\xa6lp fra Royal Armories i Leeds, Wallace Collection i London og F\xc3\xbcrstliche Hofreitschule i B\xc3\xbcckeburg har genskabt en autentisk ridderturnering, hvor ridderne k\xc3\xa6mper med sv\xc3\xa6rd, k\xc3\xb8ller og lanser med fuld kontakt. Gruppen har senere optr\xc3\xa5dt i b\xc3\xa5de Moskva og Nyborg og forfinet deres teknikker siden den f\xc3\xb8rste turnering, og deres udstyr er det ypperligste blandt moderne reenactere. Den stort anlagte ridderturnering blev afholdt over tre dage i august under navnet "Turneringen om den Gyldne L\xc3\xa6nke", og direkt\xc3\xb8r Peter Vemming luftede ideen om at lade dem vende tilbage \xc3\xa5ret efter._NEWLINE_Inden s\xc3\xa6sonen 2015 havde Johannessen valgt at opsige sin stilling. Der blev ansat en nyuddannet ark\xc3\xa6olog fra Aarhus Universitet i stillingen. I juni m\xc3\xa5ned indviede man en kalkovn, der var blevet opf\xc3\xb8rt \xc3\xa5ret f\xc3\xb8r. Der blev lavet et fors\xc3\xb8g, hvor man fors\xc3\xb8gte at br\xc3\xa6nde kalk. Fors\xc3\xb8get k\xc3\xb8rte i flere d\xc3\xb8gn, hvor der blev fyret hele tiden, da ovnen skulle n\xc3\xa5 op p\xc3\xa5 meget h\xc3\xb8je temperaturer over flere dage for at f\xc3\xa5 l\xc3\xa6sket kalk. Museet holdt \xc3\xa5bent om aftenen s\xc3\xa5 publikum kunne f\xc3\xb8lge med i processen. Juleaften 2015 havde frivillige arrangeret en julefest p\xc3\xa5 Middelaldercentret for ressourcesvage familier, som ikke selv havde r\xc3\xa5d til at holde jul. Knap 100 personer deltog, hvoraf mange var syriske familier, der var kommet til landet under flygtningekrisen samme efter\xc3\xa5r._NEWLINE_Den 27. maj 2016 var museet v\xc3\xa6rt for Danmark Dejligst, der var en koncertr\xc3\xa6kke, der har v\xc3\xa6ret arrangeret forskellige steder i Danmark siden 2012. Blandt de faste optr\xc3\xa6dende ved disse arrangmenter var den danske sanger og musiker Rasmus N\xc3\xb8hr, der ogs\xc3\xa5 arrangerede koncerterne. En del af konceptet var, at koncerten er gratis for publikum. Koncerten blev afholdt p\xc3\xa5 omr\xc3\xa5det uden for museet overfor indgangsbygningen, og de andre optr\xc3\xa6dende ved arrangementet p\xc3\xa5 Middelaldercentret talte Zididada, Bo Evers og S\xc3\xb8m\xc3\xa6ndene samt flere lokale navne. Mere end 10.000 personer kom til koncertarrangementet, og museet havde omkring 1.800 bes\xc3\xb8gende._NEWLINE_Ved et jubil\xc3\xa6umsarrangement, der foregik over fire dage i juli 2016, i anledning af museet 25 \xc3\xa5r som selvejende institution, havde man inviteret omkring 200 reenactorer fra hele Europa. 500-800 g\xc3\xa6ster bes\xc3\xb8gte stedet hver af disse dage. I efter\xc3\xa5rsferien dette \xc3\xa5r havde en lokal l\xc3\xb8beklub arrangeret et marathonl\xc3\xb8b, hvor ruten gik ind over Middelaldercentrets omr\xc3\xa5de. Initiativtageren var blevet inspireret af et l\xc3\xb8b i og omkring M\xc3\xb8nsted Kalkgruber ved Viborg. I alt 32 l\xc3\xb8bere deltog, og de blev sat i gang med en salve fra museets kanon. Initiativtageren selv l\xc3\xb8b i en udl\xc3\xa5nt middelalderdragt._NEWLINE_I s\xc3\xa6sonen 2017 blev der igen afholdt Danmark Dejligst koncert p\xc3\xa5 arealet overfor indgangsbygningen. Blandt de optr\xc3\xa6dende var Birthe Kj\xc3\xa6r, Rasmus N\xc3\xb8hr og Wafande, samt flere lokale bands. Over 2.600 g\xc3\xa6ster gik i den forbindelse ind af d\xc3\xb8rene hos Middelaldercentret._NEWLINE_Inden s\xc3\xa6son\xc3\xa5bningen 2018 havde man v\xc3\xa6ret n\xc3\xb8dsaget til at fjerne den store kalkovn, som var blevet opf\xc3\xb8rt nogle \xc3\xa5r forinden. Under en br\xc3\xa6nding var en del af muren fl\xc3\xa6kket, og vejret havde efterf\xc3\xb8lgende forv\xc3\xa6rret skaderne s\xc3\xa5 meget, at den var for dyre at reparere. En af tribunerne p\xc3\xa5 museets turneringsarena var blevet overd\xc3\xa6kket, og det samme var en del af caf\xc3\xa9omr\xc3\xa5det. I weekenden inden \xc3\xa5bning havde museet for f\xc3\xb8rste gang arrangeret en pilgrimsvandring, som gik fra Klosterkirken i Nyk\xc3\xb8bing Falster mod nord til Kippinge Kirke. Ruten var p\xc3\xa5 22 km, og flere deltagere foretog rejsen if\xc3\xb8rt middelaldert\xc3\xb8j og fodt\xc3\xb8j. _NEWLINE_I l\xc3\xb8bet af s\xc3\xa6sonen arrangerede museet et stort h\xc3\xa5ndv\xc3\xa6rkerevent fra 28. juli til 3. august. En lang r\xc3\xa6kke historiske h\xc3\xa5ndv\xc3\xa6rkere fra reenactmentgruppen Company of Saynt Georg, som havde bes\xc3\xb8gt museet flere gange f\xc3\xb8r, kom og fremviste forskellige middelalderh\xc3\xa5ndv\xc3\xa6rk. For at matche gruppens normale tidsperiode \xc3\xa6ndrede Middelaldercentret ogs\xc3\xa5 \xc3\xa5r til omkring 1460 i denne uge._NEWLINE_I april 2019 ansatte museet en murer, der skulle forts\xc3\xa6tte opf\xc3\xb8rslen af den rekonstruktionen kirke. Umiddelbart inden s\xc3\xa6sonen\xc3\xa5bning 2019 blev der igen arrangeret pilgrimsvandring ligesom \xc3\xa5ret f\xc3\xb8r. Denne gang gik ruten fra Kr\xc3\xb8nge omkring Maribos\xc3\xb8erne til klostret og domkirken i Maribo, og den var omkring 15 km. Flere deltagere var if\xc3\xb8rt middelalderdragter. Arrangementet var en gentagelse af en vandring \xc3\xa5ret inden._NEWLINE_I marts 2019 offentliggjorde Middelaldercentret, at der i den kommende s\xc3\xa6son ville \xc3\xa5bne et stort nyt omr\xc3\xa5de i skoven, kaldet Griffenholm, best\xc3\xa5ende af flere huse indrettet som en fiktiv professors laboratorium, hvor han forsker i middelalderliger fabeldyr. Omr\xc3\xa5det er indrettet i victoriansk stil med elementer fra Harry Potter og Jules Vernes romaner, og det bliver derfor en s\xc3\xa6rskilt del af museet, uden forbindelse til middelalderbyen. For at skabe den mest autentiske oplevelse, har man valgt at indrette det med antikviteter fra victoriatiden. Omr\xc3\xa5det skal bruges til l\xc3\xa6ringsforl\xc3\xb8b for skoleklasser og s\xc3\xa5kaldt escape room, og det er planen at kunne holde denne del af museet \xc3\xa5bent hele \xc3\xa5ret. Projektet har v\xc3\xa6ret under udarbejdelse siden 2016 med det f\xc3\xb8rste ans\xc3\xb8gninger, og Nordea-fonden har st\xc3\xb8ttet det med 6,1 mio. kr.\n_START_SECTION_\nLedelse\n_START_PARAGRAPH_\nArk\xc3\xa6olog Peter Vemming Hansen har v\xc3\xa6ret direkt\xc3\xb8r for Middelaldercentret siden grundl\xc3\xa6ggelsen i 1992, og han var med til at bygge den f\xc3\xb8rste blide i 1989 som ansat for Falsters Minder (nu en del af Museum Lolland-Falster)._NEWLINE_Historikeren K\xc3\xa5re Johannessen blev ansat som museumsinspekt\xc3\xb8r p\xc3\xa5 museet i 1994, og han bestred stillingen indtil 1999, hvor han blev ansat som leder af Museet p\xc3\xa5 Trelleborg. Han blev efterfulgt af Leif Plith Lauritsen, der havde stillingen frem til 2004, hvor han sagde op._NEWLINE_Johannessen blev herefter genansat som museumsinspekt\xc3\xb8r, og han havde denne stilling i ti \xc3\xa5r indtil han i begyndelsen af 2015 valgte at sige op for at blive selvst\xc3\xa6ndig historiker. Han har dog fortsat forbindelse til museet som l\xc3\xb8st tilknyttet. Herefter blev der ansat en nyuddannet ark\xc3\xa6olog fra Aarhus Universitet som museumsinspekt\xc3\xb8r. Han var uddannet i middelalder- og ren\xc3\xa6ssanceark\xc3\xa6ologi og havde bl.a. dyrket liverollespil og HEMA og v\xc3\xa6ret frivillig i nogle \xc3\xa5r p\xc3\xa5 museet. Han var dog ikke ansat ved \xc3\xa5rets udgang. Per 1. januar 2016 ansatte man i stedet Thit Birk Petersen, der havde v\xc3\xa6ret frivillig p\xc3\xa5 museet siden 1997. Petersen er uddannet mag.art. i forhistorisk ark\xc3\xa6ologi fra K\xc3\xb8benhavns Universitet. Inden hun blev ansat p\xc3\xa5 Middelaldercentret arbejdede hun for Museum Lolland-Falster, hvor hun deltog i udgravningerne i forbindelse med Femern B\xc3\xa6lt-forbindelsen. Derudover har hun v\xc3\xa6ret ansvarshavende redakt\xc3\xb8r p\xc3\xa5 Personalhistorisk tidsskrift._NEWLINE_Bestyrelsen best\xc3\xa5r af i alt otte medlemmer, best\xc3\xa5ende af personer indstillet af Guldborgsund Kommune, Nationalmuseet, Det Classenske Fideicommis samt medlemmer som bestyrelsen selv udpeger. Blandt de nuv\xc3\xa6rende medlemmer er historiker og museumsinspekt\xc3\xb8r Poul Grinder-Hansen fra Nationalmuseet og viceborgmesteren fra Lolland Kommune Henrik H\xc3\xb8egh. _NEWLINE_Siden 2016 har formanden for Middelaldercentret v\xc3\xa6ret Michael Bang, der er direkt\xc3\xb8r for uddannelsesinstitutionen CELF i Nyk\xc3\xb8bing Falster. Tidligere har Morten Meldgaard, direkt\xc3\xb8r for Statens Naturhistoriske Museum, v\xc3\xa6ret i bestyrelsen._NEWLINE_Den f\xc3\xb8rste formand for museet hed Otto S\xc3\xb8rensen. Fra 2002 til 2007 var MF Lene Jensen formand. Herefter overtog den den senere borgmester i Guldborgsund Kommune John Br\xc3\xa6dder, der havde rollen frem til 2010 I 2010 overtog erhvervsmanden Anders H\xc3\xb8iris formandsposten.\n_START_SECTION_\nMarkedsf\xc3\xb8ring og popularitet\n_START_PARAGRAPH_\nMiddelaldercentret bliver is\xc3\xa6r markedsf\xc3\xb8rt i lokalomr\xc3\xa5det, Region Sj\xc3\xa6lland og Nordtyskland. Museet har samarbejde med lokale overnatningssteeder, turistkontorer og \xc3\x98stdansk Turisme. I lokalomr\xc3\xa5det findes flere store sommerhusomr\xc3\xa5der bl.a. ved Marielyst, Stubbek\xc3\xb8bing og R\xc3\xb8dby, hvor museet ogs\xc3\xa5 bliver markedsf\xc3\xb8rt._NEWLINE_Middelaldercentret har et medlem i repr\xc3\xa6sentantskabet erhvervsorganisationen Business LF, der markedsf\xc3\xb8rer Lolland og Falsters turisme og erhverv. Organisationen driver desuden Embassy of Lolland-Falster, der er en ambassade i Roseng\xc3\xa5rden i K\xc3\xb8benhavn, der st\xc3\xa5r for markedsf\xc3\xb8ringen af omr\xc3\xa5det i hovedstaden. Her har Middelaldercentret ogs\xc3\xa5 haft ansatte if\xc3\xb8rt historiske dragter til at markedsf\xc3\xb8re museet til K\xc3\xb8benhavns Kulturnat og i vinterferien. Centret deltager i feriemesser i Danmark og Tyskland og man har medvirket i Turismens Dag, der er en landsd\xc3\xa6kkende markedsf\xc3\xb8ring af turistattraktioner, hvor entreprisen bliver reduceret for at tiltr\xc3\xa6kke flere bes\xc3\xb8gende. I 2015 deltog Middelaldercentret i Historiske Dage, som er en historiekulturevent i \xc3\x98ksnehallen i K\xc3\xb8benhavn, der bliver afholdt for f\xc3\xb8rste gang i marts dette \xc3\xa5r. Museet lavede en opvisning med f\xc3\xa6gteteknikker og en gennemgang af b\xc3\xb8ddelteknikker. Sidstn\xc3\xa6vnte blev evalueret til det 5.-bedste ud af messens 90 shows, og museets stand, der blev delt med Museum Lolland-Falster, blev af publikum stemt ind som den 4.-bedste. Museet deltog ogs\xc3\xa5 i arrangementet i 2016, hvor deres stand blev evalueret til den n\xc3\xa6stbedste p\xc3\xa5 messen. Begge dage optr\xc3\xa5dte de med et historisk modeshow og opf\xc3\xb8rte et teaterstykke om Sankt J\xc3\xb8rgen og dragen. _NEWLINE_Middelaldercentret samarbejder ofte med andre turistattraktioner i omr\xc3\xa5det om markedsf\xc3\xb8ring._NEWLINE_Af forskellige markedsf\xc3\xb8ringsprojekter, som museet har medvirket i, kan n\xc3\xa6vnes et s\xc3\xa6rligt turistkort, som blev til i samarbejde med de \xc3\xb8vrige turistattraktioner i omr\xc3\xa5det. Kortet gav ens rabat p\xc3\xa5 indgangen blandt de medvirkende steder. Sammen med flere andre turistattraktioner i omr\xc3\xa5det har der v\xc3\xa6ret arrangeret rabatordninger sammen med Scandlines ved k\xc3\xb8b af f\xc3\xa6rgebillet. Der er blevet arrangeret busser, der transporterede turister direkte fra Rostock til Middelaldercentret, hvilket resulterede i udsolgte ture. Man har ogs\xc3\xa5 haft gratis entrebilletter i lokalavisen Lolland-Falsters Folketidende, og s\xc3\xa6rlige aktivitetsdage for folk med abonnement p\xc3\xa5 avisen, der har over 55.000 l\xc3\xa6sere i lokalomr\xc3\xa5det. Roskilde Festival har ogs\xc3\xa5 haft indslag om museet p\xc3\xa5 deres interne TV._NEWLINE_Der gives fast rabat til pensionister og studerende, samt via forskellige foreninger og virksomheder; n\xc3\xa5r der lejes sommerhus via Sol og Strand, til Politikens kunder via Politiken Plus og medlemmer af FDM._NEWLINE_Der kan ogs\xc3\xa5 k\xc3\xb8bes adgang til museet igennem oplevelspakken Smartbox. Nytilflyttede borgere i Guldborgsund Kommune kan f\xc3\xa5 et s\xc3\xa5kaldt "Guldpas", som giver adgang til fire attraktioner i kommunen, hvor af Middelaldercentret er \xc3\xa9n af dem. Museet er ligeledes en del af et velkomstm\xc3\xb8de, hvor nye borgere f\xc3\xa5r en rundtur i Nyk\xc3\xb8bing Falster og omegn. Flere lokale virksomheder og institutioner bruger Middelaldercentret til teambuildingaktiviteter._NEWLINE_Museet har ikke haft et stort markedsf\xc3\xb8ringsbudget og har derfor ikke haft r\xc3\xa5d til tv-reklamer i primetime. Mange h\xc3\xb8rer om Middelaldercentret via mund til mund. Museets hjemmeside har almindelig praktisk information om centret samt nyheder og fremtidsplaner mv. Desuden findes forskellige blogs, der fort\xc3\xa6ller om forskningsprojekter og nye tiltag. Middelaldercentret har ogs\xc3\xa5 en YouTubekanal med film om forskellige forskningsprojekter som st\xc3\xb8bning og smedning, samt informationer om den kommende s\xc3\xa6son. Ligesom mange andre museer benytter centret det sociale medie Facebook til at reklamere for kommende events og informere om det l\xc3\xb8bende arbejde og aktiviteter._NEWLINE_I april m\xc3\xa5ned 2011 blev der opsat skilte ved motorvejsafk\xc3\xb8rslen, der viste mod Middealdercentret. Dette skete som led i ops\xc3\xa6tning af en r\xc3\xa6kke skilte, der viser til sev\xc3\xa6rdigheder langs Sydmotorvejen og p\xc3\xa5 Fyn. Projektet blev startet af \xc3\x98stdansk Turisme og det skal styrke den lokale turisme. Erfaringer fra England og Tyskland viser en positiv effekt af s\xc3\xa5dan skiltning._NEWLINE_Middelaldercentrets udviklingsplan, der skal g\xc3\xb8re museet til en hel\xc3\xa5rsattraktion, er bl.a. lavet med tyske turister for \xc3\xb8je, idet Femern B\xc3\xa6lt-forbindelsen vil lette adgangen til Lolland-Falster, n\xc3\xa5r den st\xc3\xa5r f\xc3\xa6rdig._NEWLINE_I slutningen af 2013 blev der ansat en egentlig markedsf\xc3\xb8ringsmedarbejder p\xc3\xa5 museet, som bl.a. udviklede en ny visuel profil til Middelaldercentret. \xc3\x85ret efter var bes\xc3\xb8gstallet de f\xc3\xb8rste m\xc3\xa5neder v\xc3\xa6sentligt h\xc3\xb8jere end samme periode i 2013, hvilket, if\xc3\xb8lge markedsf\xc3\xb8ringsmedarbejderens udsagn, var et resultat af \xc3\xb8get markedsf\xc3\xb8ring._NEWLINE_I forbindelse med den stort anlagte turnering i sommeren 2014, etablerede museet et samarbejde med Nyk\xc3\xb8bing Falster Festuge og Nysted Middelaldermarked, der forl\xc3\xb8ber nogenlunde samtidig, om markedsf\xc3\xb8ring af de tre arrangementer samt rabat ved bes\xc3\xb8g af flere arrangementer. Middelaldercentret er ogs\xc3\xa5 sponsor p\xc3\xa5 festugen.\n_START_SECTION_\nMuseumssamarbejde\n_START_PARAGRAPH_\nMiddelaldercentret har haft en lang r\xc3\xa6kke samarbejder med andre museer i b\xc3\xa5de Danmark, Norden og resten af Europa._NEWLINE_Siden 2003 har Middelaldercentret v\xc3\xa6ret medlem af Exarc, der er en europ\xc3\xa6isk sammenslutning af frilandsmuseer. Direkt\xc3\xb8ren Peter Vemming Hansen har siddet i bestyrelsen i flere \xc3\xa5r. Fra marts 2003 \xc3\xa5r medvirkede museet i EU-projektet Ancient Times, der var et samarbejde mellem det nu nedlagte museum Salvestaden ved Kalmar i Sverige, Lofotr Vikingmuseum p\xc3\xa5 Lofoten i Norge, Slawendorf Passentin i Tyskland og Cesis i Letland. Projektet skulle skabe et samlet koncept for historie, forskning, underholdning og turisme. Projektet er nu nedlagt, da det var Salvestaden og Kalmar kommun, der var hovedkr\xc3\xa6fterne bag. Det st\xc3\xb8rste fysiske vidnesbyrd p\xc3\xa5 samarbejdet var et k\xc3\xb8bmandshus, som Middelaldercentret byggede i Salvestaden._NEWLINE_I 2005 deltog Middelaldercentret i Historiens Dag, der er et landsd\xc3\xa6kkende initiativ, der skal \xc3\xb8ge kendskab og forst\xc3\xa5else af den danske kulturarv. Det var f\xc3\xb8rste gange arrangementet blev afholdt dette \xc3\xa5r, og omkring 600 sev\xc3\xa6rdigheder med forbindelse til historie og kultur deltog. Ca. 45.000 bes\xc3\xb8gte arrangementet over hele landet. I perioden 2005-2007 og igen 2008-2011 havde museet et samarbejdet med Oldenburger Wallmuseum i Oldenburg in Holstein, kaldet Baltic Bridge. Wallmuseum besk\xc3\xa6ftiger sig med slavere, og samarbejdet skulle lade museerne udveksle erfaringer og forbedre formidlingen begge steder. Museerne har haft ansatte p\xc3\xa5 udveksling hos hinanden flere gange, og Middelaldercentret har opf\xc3\xb8rt ridderturneringer p\xc3\xa5 museet i Tyskland. Sammen med Wallmuseum var Middelaldercentret p\xc3\xa5 studietur til Gotland i oktober 2010, hvor de bes\xc3\xb8gte forskellige museer og historiske lokation som bl.a. en fiskemuseum i Kovik, voldstedet Torsburgen, Bungemuseet, der er et frilandsmuseum samt Visby der har en meget velbevaret middelalderbykerne samt den ber\xc3\xb8mte bymur. I 2014 blev der annonceret planer om et gastronomisk samarbejde med Wallmuseum._NEWLINE_Museet har samarbejdet med Minjasafni\xc3\xb0 \xc3\xa1 Akureyri (Akureyri Museum) i byen Akureyri p\xc3\xa5 Island i flere omgange. Middelaldercentret har deltaget i middelaldermarkeder arrangeret af Akureyri Museum i flere \xc3\xa5r, som har v\xc3\xa6ret finansieret af Nordisk Kulturfond, og museet bidrog til svovludvinding p\xc3\xa5 Island til et forskningsprojekt om krudt i forbindelse med forskningsekspeditionen Galathea 3 (se mere under Krudt og kanoner). I 2007 bes\xc3\xb8gte ansatte fra museet p\xc3\xa5 Island Middelaldercentret som frivillige i juli m\xc3\xa5ned._NEWLINE_Fra 2009 og tre \xc3\xa5r frem har museet haft et samarbejde med en b\xc3\xa5debyggerskole i L\xc3\xbcbeck i et EU-projekt kaldet Regionet, der g\xc3\xa5r ud p\xc3\xa5 at bevare og dele viden om historiske h\xc3\xa5ndv\xc3\xa6rk vedr\xc3\xb8rende b\xc3\xa5dbyggeri. B\xc3\xa5debyggerne fra Tyskland kom til Middelaldercentret for at sejle med museets rekonstruerede skibe samt at vedligeholde dem._NEWLINE_Middelaldercentret har samarbejdet med Fotevikens Museum i Sk\xc3\xa5ne siden 2010 i et projekt kaldet Amaprof, der er en sammentr\xc3\xa6kning af Amat\xc3\xb8r og professionel. Begge museer benytter sig af frivillige i deres formidling, og projektet, der bl.a. best\xc3\xa5r i udveksling af frivillige mellem museerne, skal \xc3\xb8ge samarbejdet og uddannelsen af de frivillige._NEWLINE_Sammen med bl.a. Vikingeskibsmuseet i Roskilde, Sagnlandet Lejre og en lang r\xc3\xa6kke lokale museer og historiske markeder alle fra regionen Midt- og Vestsj\xc3\xa6lland deltog Middelaldercentret i projektet Da Danmark Blev Til. Projektet forl\xc3\xb8b i perioden 2011 til 2014 og satte fokus p\xc3\xa5 vikingetid og middelalder i Danmark og skabelsen af Kongeriget Danmark. Som en del af projektet deltog centret i Togtet i juli 2013, der var en 12-dages sejlads fra Roskilde til Kors\xc3\xb8r med den st\xc3\xb8rste fl\xc3\xa5de af rekonstruerede vikinge- og middelalderskibe, der er set i Danmark. Fl\xc3\xa5den bestod af Havhingsten fra Vikingeskibsmuseet, Aslak fra Maritimt Fors\xc3\xb8gscenter i Lyndby og Agnete fra Middelaldercentret, og undervejs lagde skibene til p\xc3\xa5 Or\xc3\xb8, i R\xc3\xb8rvig og Kalundborg.\n_START_SECTION_\nAnerkendelse og priser\n_START_PARAGRAPH_\nMiddelaldercentret er en af landsdelens st\xc3\xb8rste kulturtilbud, og det er omr\xc3\xa5dets st\xc3\xb8rste og mest popul\xc3\xa6re turistattraktion. Det er ogs\xc3\xa5 listet som kommunens bedste museum flere gange, og det er Nyk\xc3\xb8bing Falsters ubetinget st\xc3\xb8rste attraktion._NEWLINE_Middelaldercentret er anerkendt b\xc3\xa5de nationalt og internationalt for museets h\xc3\xb8je faglige niveau og nyskabende formidling (se mere under Formidlingskoncept). P\xc3\xa5 grund af museets store fokus p\xc3\xa5 historisk korrekthed, unikke middelaldermilj\xc3\xb8 og autenticitet, hvor folk lever som i middelalderen, er Middelaldercentret anerkendt som et af de mest autentiske steder i Europa inden for middelalder, og museet har s\xc3\xa5ledes ogs\xc3\xa5 haft bes\xc3\xb8g af nogle af de bedste og mest autentiske grupper fra Europa. Museet er ogs\xc3\xa5 kendt for eksperimentelark\xc3\xa6ologisk forskning af h\xc3\xb8j kvalitet, og det er et de f\xc3\xa5 steder i verden, hvor man kan udf\xc3\xb8re realistiske og autentiske eksperimenter til denne periode._NEWLINE_Turistorganisationen Danske Turist Attraktioner tildelte flere gange Middelaldercentret fire ud af fem mulige stjerner, hvilket bet\xc3\xb8d at museet blev anset for at v\xc3\xa6re "en helst\xc3\xb8bt attraktion af meget h\xc3\xb8j v\xc3\xa6rdi p\xc3\xa5 nationalt niveau." Organisationen bed\xc3\xb8mte attraktioner hvert andet \xc3\xa5r, og gav allerede ved deres f\xc3\xb8rste bes\xc3\xb8g i 2005 fire stjerner til oplevelsescentret, hvilket blev gentaget i 2007. I 2009 modtog museet igen fire stjerne, men var denne gang kun tre point fra fem stjerner, som kun en h\xc3\xa5ndfuld attraktioner i landet modtog inden, organisationen blev opl\xc3\xb8st med udgangen af 2011._NEWLINE_Ved et bes\xc3\xb8g i 2013 roste v\xc3\xa6rten af rejseprogrammet Anne-Vibeke Rejser f\xc3\xb8lelsen af en tidsrejse og manglen p\xc3\xa5 skilte, der i stedet kr\xc3\xa6ver at publikum interagerer med akt\xc3\xb8rerne._NEWLINE_P\xc3\xa5 rejsehjemmesiden TripAdvisor, hvor brugere kan anmelder hoteller, restauranter og turistattraktioner, har museet 98\xc2\xa0% positive tilkendegivelser (april 2019), og anmelderne h\xc3\xa6fter sig is\xc3\xa6r ved oplevelsen af at v\xc3\xa6re tilbage i tiden, akt\xc3\xb8rernes engagement, muligheden for at deltage i aktiviteter som publikum, muligheden for at blive klogere p\xc3\xa5 perioden samt restauranten Den Gyldne Svane. Brugere af Google+ har i gennemsnit givet attraktionen 4,4 ud af 5 mulige stjerner. Brugere har givet museet 4,7 ud af 5 mulige stjerner p\xc3\xa5 museets officielle Facebookgruppe._NEWLINE_Middelaldercentret er blevet anbefalet til familier med b\xc3\xb8rn af flere aviser, hjemmesider og magasiner._NEWLINE_Hjemmesiden Highways.dk, der er en guide til k\xc3\xb8r-selv ferier, bes\xc3\xb8gte museet i juli 2014 og roste historieformidlingen, og man konkluderede, at et bes\xc3\xb8g snildt kunne vare det meste af en dag og v\xc3\xa6re underholdende for b\xc3\xa5de b\xc3\xb8rn og voksne.Vores b\xc3\xb8rn listede det som en af "7 danske ferie-perler" og skrev, at man kunne bruge en hel dag p\xc3\xa5 stedet selv med sm\xc3\xa5 b\xc3\xb8rn. P\xc3\xa5 hjemmesiderne Sjov for B\xc3\xb8rn og B\xc3\xb8rn i Byen har brugerne gennemsnitligt tildelt 4,5 ud af fem mulige stjerner, og i anmeldelserne bliver autenticitet og levendeg\xc3\xb8relsen fremh\xc3\xa6vet. Hjemmesiden Spiseliv.dk listede restuaranten \xe2\x80\x99\xe2\x80\x99Den Gyldne Svane\xe2\x80\x99\xe2\x80\x99 i en gastronomisk gennemgang af bes\xc3\xb8gsv\xc3\xa6rdige restauranter til Sydsj\xc3\xa6lland og Lolland-Falster._NEWLINE_Flere bloggere, der skriver om ferier og rejsem\xc3\xa5l, har bes\xc3\xb8gt og beskrevet museet, og de har s\xc3\xa6rligt rost autenticiteten, de mange akt\xc3\xb8rer og deres formidling samt muligheden for at publikum kan blive involveret i aktiviteterne._NEWLINE_Allerede i 1991 modtog projektet med bliderne lokalavisens initiativpris. som gives som "bel\xc3\xb8nning for ekstraordin\xc3\xa6re indsatser og ekstraordin\xc3\xa6re initiativer, som kan v\xc3\xa6re til gavn for landsdelen Lolland-Falster". I 1996 fik indgangsbygning, der netop var blevet opf\xc3\xb8rt, en arkitekturpris som blev tildelt af Nyk\xc3\xb8bing Falster Kommune. Prisen blev givet til gode og smukke huse i Nyk\xc3\xb8bing Falster, og komit\xc3\xa9en h\xc3\xa6ftede sig ved at byggestilen b\xc3\xa5de var moderne, men samtidig gav association til middelalderens byggeskik. Yderligere kommenterede man at museet med "... denne smukke bygning har f\xc3\xa5et en markant indgangsbygning som er med til at styrke centrets udvikling og position som byens st\xc3\xb8rste turistattraktion..."._NEWLINE_I 2009 blev museet nomineret til \xc3\x98stdansk Turismes innovationspris for centrets innovative formidling og l\xc3\xa6ringsindhold. Prisen blev uddelt f\xc3\xb8rste gange dette \xc3\xa5r, og den bliver givet til turistattraktioner, der er nyt\xc3\xa6nkende og gode til at tiltr\xc3\xa6kke turister. I alt fem attraktioner blev nomineret til prisen, som gik til Kragerup Gods._NEWLINE_I slutningen af 2016 annoncerede Guldborgsund Kommune, at man ville lave den s\xc3\xa5kaldt "Guldkanon", med inspiration fra Kulturministeriets Kulturkanon fra 2004, der skulle indeholde de vigtigste steder i kommune. Der kom over 800 forslag, hvoraf Middelaldercentret var \xc3\xa9n af de 350 som blev udvalgt til afstemning. De blev bragt til afstemning i for\xc3\xa5ret 2017, hvor over 1100 personer stemte. I april blev i alt 37 kanoniserede emner offentliggjort, hvoraf Middelaldercentret var iblandt dem._NEWLINE_Middelaldercentret har haft en meget h\xc3\xb8j kundetilfredshed p\xc3\xa5 over 95\xc2\xa0% i flere \xc3\xa5r i tr\xc3\xa6k.\n_START_SECTION_\nFormidlingskoncept\n_START_PARAGRAPH_\nMiddelaldercentret arbejder med historisk levendeg\xc3\xb8relse og formidler dansk k\xc3\xb8bstadskultur i perioden omkring \xc3\xa5r 1400; mere n\xc3\xb8jagtigt f\xc3\xb8lger centret den aktuelle kalender, men 610 \xc3\xa5r forskudt \xe2\x80\x93 i 2014 skildres s\xc3\xa5ledes \xc3\xa5ret 1404, i 2015 formidles 1405 og s\xc3\xa5 fremdeles. Dette er bl.a. valgt for at undg\xc3\xa5 anakronismer, hvor personer b\xc3\xa6rer kl\xc3\xa6dedragter og genstande fra eksempelvis 1000-tallet og 1400-tallet p\xc3\xa5 samme tid. Samtidig giver det mulighed for at vise udviklingen i middelalderen, da s\xc3\xa6rligt dragtmode udviklede sig betydeligt p\xc3\xa5 10-15 \xc3\xa5r._NEWLINE_Centrets arbejde er baseret p\xc3\xa5 meget grundige forstudier og selvst\xc3\xa6ndige forskningsforl\xc3\xb8b, der sigter mod at v\xc3\xa6re s\xc3\xa5 autentisk som muligt, da autenticiteten er altafg\xc3\xb8rende for at give et overbevisende billede af en historisk periode og give indtryk af en tidsrejse. M\xc3\xb8bler, genstande og anden indretning i husene er rekonstrueret p\xc3\xa5 baggrund af fund og billedmaterialer fra middelalderen._NEWLINE_Form\xc3\xa5let med arbejdet er dels formidling, men i h\xc3\xb8j grad ogs\xc3\xa5 forskning, is\xc3\xa6r i form af s\xc3\xa5kaldt eksperimentel ark\xc3\xa6ologi, hvor fortidens redskaber og teknologi rekonstrueres p\xc3\xa5 grundlag af bevarede kilder og genstande i udstillinger over hele verden, hvorefter genstandene afpr\xc3\xb8ves i praksis. Derved h\xc3\xb8stes nyttig og ofte overraskende praktisk viden og forst\xc3\xa5else af perioden, der tilsammen bidrager til en \xc3\xb8get forst\xc3\xa5else af fortiden. Desuden arbejder museet meget med s\xc3\xa5kaldt edutainment, der er sammensat af de engelske ord education og entertainment (uddannelse og underholdning), der uddanner publikum, mens de bliver underholdt._NEWLINE_Middelaldercentret har en gruppe fastansatte formidlere, men museet har ogs\xc3\xa5 tilknyttet venneforeningen Guldborgsund Gildet, hvorfra frivillige deltager i formidlingen i museets \xc3\xa5bningstid. B\xc3\xa5de personale og frivillige er if\xc3\xb8rt tidens dragter og lever i \xc3\xa5bningstiden ganske som for 610 \xc3\xa5r siden for at give publikum et indtryk af at v\xc3\xa6re i middelalderen. S\xc3\xa5ledes er der ingen skilte, der forklarer om de forskellige bygninger og h\xc3\xa5ndv\xc3\xa6rk. Bes\xc3\xb8gende opfordrers derimod til at snakke med akt\xc3\xb8rerne, der "lever i middelalderen". Der l\xc3\xa6gges et stort arbejde i at uddanne de ansatte og frivillige, s\xc3\xa5 de er fagligt rustet til at p\xc3\xa5tage sig rollen som middelaldermenneske. Der b\xc3\xa6res ikke briller eller piercinger, og "indbyggerne" anvender heller ikke mobiltelefoner, fjernsyn eller andre moderne ting, der ikke indg\xc3\xa5r i formidlingskonceptet. Bes\xc3\xb8gende m\xc3\xa5 normalt ikke komme udkl\xc3\xa6dt i middelaldert\xc3\xb8j, for ikke at blive forvekslet med museets folk. Akt\xc3\xb8rerne har hver en rolle som de spiller, og de tr\xc3\xa6der ikke ud af denne medmindre, det er absolut n\xc3\xb8dvendigt. Dragterne er stort set syet i h\xc3\xa5nden og de tilh\xc3\xb8rende genstande som b\xc3\xa6lter, knive og sko er ligeledes fremstillet i h\xc3\xa5nden ofte efter fund eller illustrationer. Dette g\xc3\xb8r, at Middelaldercentret har ry for at have den h\xc3\xb8jeste standard af autenticitet i Europa, og at det er blandt de f\xc3\xb8rende inden for sit felt._NEWLINE_Der foreligger ingen fast plan for centrets "endelige form". Middelaldercentret udvikles l\xc3\xb8bende, hvilket sikrer, at d\xc3\xa9t billede af middelalderen, der pr\xc3\xa6senteres, altid er det mest muligt korrekte i henhold til de nyeste forskningsresultater. S\xc3\xa5ledes er flere af husene blevet ombygget eller har \xc3\xa6ndret funktion i takt med, at ny viden er kommet til.\n_START_SECTION_\nAttraktioner og arrangementer\n_START_PARAGRAPH_\nMiddelaldercentret holder \xc3\xa5bent i dagtimerne i sommerhalv\xc3\xa5ret fra maj til og med september, og igen i skolernes efter\xc3\xa5rsferie. Museets middelalderby er opf\xc3\xb8rt som en del af fiktiv dansk k\xc3\xb8bstad, og den har f\xc3\xa5et navnet Sundk\xc3\xb8bing. Byen er opbygget med h\xc3\xa5ndv\xc3\xa6rkerhuse, handelsboder, en havn med flere skibe skibe og b\xc3\xa5de. Der bliver ud\xc3\xb8vet forskellige h\xc3\xa5ndv\xc3\xa6rk i husene, der bl.a. t\xc3\xa6ller en smedje, et k\xc3\xb8bmandshus, en skr\xc3\xa6dder, et rebslageri og et hus, hvor der farves med planter. P\xc3\xa5 torvet handles med autentiske varer, som har eksisteret i middelalderen og der spilles musik fra perioden og g\xc3\xb8gles. Museet har mange husdyr som h\xc3\xb8ns, g\xc3\xa6s, f\xc3\xa5r og heste, som alle er racer, der eksisterede i Danmark i middelalderen. St\xc3\xb8tteforeningen Guldborgsund Gildet har forskellige grupper af frivillige, som besk\xc3\xa6ftiger sig med bestemte h\xc3\xa5ndv\xc3\xa6rk og er organiseret i laug som bl.a. v\xc3\xa6vning, plantefarvning, bueskydning, sejlads med de rekonstruerede skibe samt musik og intrumentfremstilling._NEWLINE_En middelaldermusikgruppe som har taget navn efter Falsterpiben, der er en del af en fl\xc3\xb8jte fra middelalderen, blev oprindeligt dannet i 1997 p\xc3\xa5 Middelaldercentret, men er ikke l\xc3\xa6ngere en del af museet._NEWLINE_Middelaldercentrets to blider bliver demonstreret for publikum dagligt i \xc3\xa5bningstiden. Den store af dem er verdens st\xc3\xb8rste, og de er en af hovedattraktionerne p\xc3\xa5 museet. Bes\xc3\xb8gende bliver involveret i afskydningen, og bliderne skyder sten p\xc3\xa5 15-17 kg omkring 150 til 250 meter ud i Guldborgsund. Derudover findes en mangonel, en bombard og flere s\xc3\xa5kaldte hageb\xc3\xb8sser, der er et tidligt gev\xc3\xa6r, som alle bliver affyret for de bes\xc3\xb8gende med j\xc3\xa6vne mellemrum. Hver dag i h\xc3\xb8js\xc3\xa6sonen og i efter\xc3\xa5rsferien er der v\xc3\xa5bendemonstrationer, hvor mindre v\xc3\xa5ben som langbue, armbr\xc3\xb8st og stavslynge bliver fremvist og demonstreret. Middelaldercentret er et af de ganske f\xc3\xa5 frilandsmuseer i Europa, der besk\xc3\xa6ftiger sig med teknologi i en bestemt historisk periode._NEWLINE_En anden hovedattraktion er ridderturneringerne, hvor to riddere dyster med sv\xc3\xa6rd, spyd og lanser. Ridderturneringerne er opbygget med de samme discipliner, som man havde omkring \xc3\xa5r 1400, og ridderne benytter sig af autentiske rustninger og v\xc3\xa5ben. Udstyret koster op mod 300.000 kr. pr. ridder. Derudover findes der bueskydning for publikum, og legepladsen er ligeledes inspireret af middelalderen. I indgangshallen vises der skiftende kortfilm og udstillinger, der formidler forskningsprojekter._NEWLINE_P\xc3\xa5 stedet forefindes endvidere en restaurant kaldet Den Gyldne Svane, der er indrettet som spisesalen p\xc3\xa5 en st\xc3\xb8rre dansk adelsborg omkring \xc3\xa5r 1400. Her serveres autentisk middelaldermad i stearinlysenes sk\xc3\xa6r. Restauranten er en selvst\xc3\xa6ndig virksomhed, men er i praksis en integreret del af formidlingen og lever op til de samme krav som resten af museet. Maden bliver lavet ud fra opskrifter, der stammer fra 1300- til 1500-tallets Danmark, Tyskland og England. I 1995-96 bidrog ark\xc3\xa6olog og madhistoriker Bi Skaarup, der har forsket i middelaldermad, til at udvikle restauranten, og Middelaldercentret fortsatte samarbejdet med hende frem til hendes d\xc3\xb8d i for\xc3\xa5ret 2014. I efter\xc3\xa5ret 2009 blev det annonceret, at der var planer om at videreudvikle k\xc3\xb8kkenet sammen med Gr\xc3\xb8nt Center, der er et erhvervs- og forskningscenter, og Oldenburger Wallmuseum i et fors\xc3\xb8g p\xc3\xa5 lave mere \xc3\xa5rstidsbaserede retter, som en slags historisk pendant til Ny nordisk mad._NEWLINE_I skovstykket umiddelbart nord for middelalderbyen findes en udstilling om tro og overtro i middelalderen med overnaturlige v\xc3\xa6sner som varulv, \xc3\xa5manden og andre f\xc3\xa6nomener. Fra 2013 er der i samme omr\xc3\xa5de etableret en teknologipark, med forskellige middelalderlige maskine og opfindelser, som publikum i mange tilf\xc3\xa6lde kan afpr\xc3\xb8ve. B\xc3\xa5de teknologiparken og udstillingen om overtro adskiller sig fra resten af museet ved at have skilte, der forklarer om de forskellige teknologier og overnaturlige f\xc3\xa6nomener.\n_START_SECTION_\nS\xc3\xa6rarrangementer\n_START_PARAGRAPH_\nI l\xc3\xb8bet af s\xc3\xa6sonen afholdes temaweekend med s\xc3\xa6rligt fokus som madlavning, teater eller v\xc3\xa5bentr\xc3\xa6ning og dage med s\xc3\xa6rlige omvisninger. Der har v\xc3\xa6ret afholdt s\xc3\xa6rlige v\xc3\xa5bendemonstrationer, hvor museet sammen med inviterede g\xc3\xa6ster har demonstreret skydev\xc3\xa5bens historie og udvikling fra stenalderen til moderne tid._NEWLINE_Fra 2005 og nogle \xc3\xa5r frem afholdt man et riddershow kaldet A Knight to Remember nogle aftener i sommers\xc3\xa6sonen. Arrangementer var en blanding af teater, ridderturneringer, middelalderkamp, og det blev udf\xc3\xb8rt at museets ansatte og frivillige. I 2010 inviterede man for f\xc3\xb8rste gang udenlandske reenactergrupper til at deltage i disse events (se mere under International interesse), og det har senere udviklet sig til en kanonfestival, hvor grupper af indbudte reenactere deltog. I 2014 blev arrangementet erstattet af Turneringen om den Gyldne L\xc3\xa6nke, hvor en indbudt gruppe af udenlandske riddere opf\xc3\xb8rte en 100\xc2\xa0% autentisk ridderturnering med faste lanser og fuld kontakt._NEWLINE_Til sankthans bliver der hvert \xc3\xa5r opstillet b\xc3\xa5l i havnen og afholdt b\xc3\xa5ltaler. Efter b\xc3\xa5l og taler afskyder bliderne ildkugler ud over Guldborgsund. B\xc3\xa5ltalerne har bl.a. v\xc3\xa6ret afholdt af forfatteren Maria Helleberg og formanden for Middelaldercentret Anders H\xc3\xb8iris. I 2012 bes\xc3\xb8gte omkring 1.500 personer museet til sankthans, hvilket var en fremgang p\xc3\xa5 ca. 30\xc2\xa0% i forhold til \xc3\xa5ret f\xc3\xb8r. I 2015 kom der lidt over 1.300 g\xc3\xa6ster, mens der i 2016 kom over 1.700 personer. B\xc3\xa5ltaleren var dette \xc3\xa5r var direkt\xc3\xb8r for Museum Lolland-Falster Ulla Schaltz. I 2017 var tallet knap 1.400, hvilket til dels skyldtes et ustadigt vejr. B\xc3\xa5ltalen blev holdt af K\xc3\xa5re Johannessen._NEWLINE_I efter\xc3\xa5rsferien er der ligeledes ekstra arrangementer i form af bl.a. slagtning af h\xc3\xb8ns og grise, teater, dukketeater, informationsl\xc3\xb8b for b\xc3\xb8rn, historisk modeopvisning og en aften, hvor der er l\xc3\xa6nge \xc3\xa5bent med ridderturnering oplyst af levende lys og fakler samt bliderne, der affyre ildkugler. Denne aften afsluttes med fyrv\xc3\xa6rkeri. Arrangementet i efter\xc3\xa5rsferien er efterh\xc3\xa5nden blevet en fast tradition blandt en del lokale._NEWLINE_Uden for s\xc3\xa6sonen har der siden 2008 v\xc3\xa6ret afholdt julemarked i slutningen af november eller starten af december m\xc3\xa5ned. Markedet afholdes i husene i middelalderbyen, men har ikke nogen anden forbindelse med middelalderen. Julemarkedet havde sit hidtil h\xc3\xb8jeste antal bes\xc3\xb8gende i 2013. I 2014 lavede TV \xc3\x98st en halv times indslag om julemarkedet, hvor v\xc3\xa6rten Sille Roulund bl.a. fik tegnet en karikatur af den lokale kunstner Anne Gyrite Sch\xc3\xbctt, som ogs\xc3\xa5 er frivillig p\xc3\xa5 Middelaldercentret, og bes\xc3\xb8gte de forskellig stande. I 2016 slog julemarkedet igen rekord med op mod 1.500 bes\xc3\xb8gende. Til fastelavn er der ogs\xc3\xa5 blevet afholdt arrangement med t\xc3\xb8ndeslagning og konkurrencer om udkl\xc3\xa6dning, hvilket skete i perioden 2010-2016._NEWLINE_I flere \xc3\xa5r afholdt man middelaldermarkeder p\xc3\xa5 Middelaldercentret med indbudte grupper, der kom og solgte forskellige varer. Det hidtil sidste af disse markeder blev afholdt i 2006._NEWLINE_I efter\xc3\xa5ret 2012 lod man for f\xc3\xb8rste gang folk komme og fiske med moderne remedier i havnen p\xc3\xa5 museet efter \xc3\xa5bningstid. Dette er senere blevet gennemf\xc3\xb8rt flere gange om morgenen inden \xc3\xa5bningstid. Der er ogs\xc3\xa5 afholdt bryllupper i middelalderbyen, med efterf\xc3\xb8lgende mad i restauranten Den Gyldne Svane, hvilket dog er sket uden for s\xc3\xa6sonen. I 2012 anskaffede centret sig en hund af racen broholmer, som ogs\xc3\xa5 eksisterede i middelalderen. Senere p\xc3\xa5 \xc3\xa5ret bes\xc3\xb8gte hundeklubben Broholmerselskabet museet, hvor de fremviste deres hunde, og fortalte om racens historie.\n_START_SECTION_\nInternational interesse\n_START_PARAGRAPH_\nMiddelaldergrupper fra hele verden g\xc3\xa6ster centret i l\xc3\xb8bet af s\xc3\xa6sonen. Den f\xc3\xb8rste reenactmentgruppe, der bes\xc3\xb8gte Middelaldercentret, var en engelsk kanongruppe, hvilket skete i f\xc3\xb8rste halvdel af halvfemserne. Siden 2010 er der blevet afholdt en festival i skolernes sommerferie, hvor internationale reenactergrupper er blevet inviteret. Festivalen har v\xc3\xa6ret af varierende l\xc3\xa6ngde fra tre dage til en uge. Her er tiden, der er blevet skildret, blevet udvidet for at favne bredere. Den internationalt anerkendte reenactmentgruppe Company of Saynt George, som besk\xc3\xa6ftiger sig med \xc3\xa5rene 1460-1490, har v\xc3\xa6ret g\xc3\xa6st flere gange ved disse begivenheder. Ligeledes har gruppen Order of the Crescent deltaget. Gruppen er en af verdens bedste og har vundet World Joust turneringen tre gange i tr\xc3\xa6k i Leeds, England, og har tilknytning til Royal Armouries og Wallace Collection i London. Tidligere \xc3\xa5r har der ogs\xc3\xa5 v\xc3\xa6ret afholdt festivaler og s\xc3\xa6rlige shows, dog udelukkende med museets egne folk._NEWLINE_Mindre grupper af frivillige kommer ogs\xc3\xa5 igennem s\xc3\xa6sonen, heriblandt folk fra Storbritannien, Tyskland, Holland, Portugal og Italien._NEWLINE_Siden 2008 har museet f\xc3\xa5et bes\xc3\xb8g af en gruppe elever fra King Edward\'s School i Birmingham hvert andet \xc3\xa5r. De fleste af eleverne er mellem 14 og 18 \xc3\xa5r, og de f\xc3\xb8lger alle et s\xc3\xa6rligt tilvalgsfag, hvor de via levende historie l\xc3\xa6rer om middelalderen og bueskydning som en del af deres uddannelse. Opholdet varer knapt to uger, og eleverne deltager i den daglige formidling sammen med de ansatte og frivillige.\n_START_SECTION_\nSkoletjeneste\n_START_PARAGRAPH_\nMuseet har tilknyttet en skoletjeneste, der tilbyder forskellige undervisningsforl\xc3\xb8b om middelalderen for skoler og skolefritidsordninger. Tilbuddene omfatter b\xc3\xa5de \xc3\xa9n-dagsarrangementer og lejrskole, hvor eleverne bliver if\xc3\xb8rt autentiske dragter, samt lever og bor i middelalderbyen, ligesom centrets ansatte og frivillige g\xc3\xb8r. Der gives ogs\xc3\xa5 guidede rundvisninger om tro og overtro for skoleklasser i skoven._NEWLINE_I forbindelse med \xc3\xa5bningen af teknologiparken i 2013, er der blevet udviklet undervisningsmateriale om middelalderlige opfindelser med henblik p\xc3\xa5 undervisningsforl\xc3\xb8b i folkeskoler._NEWLINE_I alt bes\xc3\xb8ger ca. 10.000 skoleelever museet hvert \xc3\xa5r, og lejrskolefaciliteterne er stort set booket i hele s\xc3\xa6sonen.\n_START_SECTION_\nArrangementer uden for museet\n_START_PARAGRAPH_\nP\xc3\xa5 trods af at Middelaldercentret har faste rammer p\xc3\xa5 museet ved Nyk\xc3\xb8bing Falster, har centret flere gange medvirket til forskellige arrangementer rundt omkring i b\xc3\xa5de Danmark og udlandet. _NEWLINE_I 1993 medvirkede ansatte fra stedet til en ridderturnering i efter\xc3\xa5rsferien p\xc3\xa5 T\xc3\xb8jhusmuseet i K\xc3\xb8benhavn. Igen i 1995 stod museet for et middelalderarrangement p\xc3\xa5 T\xc3\xb8jhusmuseet. I 1995 medvirkede Middelaldercentret i et middelaldermarked p\xc3\xa5 slotsruinerne ved Hammershus p\xc3\xa5 Bornholm. Museet medbragte et mobilt marked, med bl.a. smedje, bagere og bueskytter._NEWLINE_Med de rekonstruerede skibe har Middelaldercentret medvirket til mange skibsfestivaler, sejlskibsregattaer og tr\xc3\xa6f i bl.a. Rostock, Stubbek\xc3\xb8bing, Nysted, Saksk\xc3\xb8bing. I 2005 var Agnete til en regatta i Brest i Frankrig. I 2013 deltog man i flere arrangementer; sejlskibstogtet Da Danmark Blev Til, der gik fra Roskilde til Kors\xc3\xb8r sammen med to andre rekonstruerede skibe, K\xc3\xb8ges 725 \xc3\xa5rs k\xc3\xb8bstadsjubil\xc3\xa6um, Hajkutter Festival og -Regatta i Nysted og et sildemarked i Stege p\xc3\xa5 M\xc3\xb8n._NEWLINE_I 2003 bidrog Middelaldercentret med riddere, 23 heste og andet udstyr, heriblandt en mobil kastemaskine, til Det Kongelige Teaters ops\xc3\xa6tning af Ivanhoe i Ulvedalene. Forestillingen blev instrueret af Kasper Bech Holten, Martin Spang Olsen stod for kampscenerne, mens Nikolaj Lie Kaas spillede hovedrollen, og blandt andre medvirkende var Sonja Richter og Charlotte Munck._NEWLINE_Flere af museets ansatte deltog i kampscenerne, ligesom ridderne blev brugt til en ridderturnering i forestillingen. P\xc3\xa5 trods af at flere rollespilsforeninger havde tilbudt at medvirke, valgte man i stedet Middelaldercentret, der kunne bidrage med autentiske v\xc3\xa5ben og riddere._NEWLINE_Fra 2004 til 2010 har museet deltaget i et middelaldermarked uden for byen Akureyri i regionen Nor\xc3\xb0urland eystra p\xc3\xa5 Island. Markedet er blevet afholdt p\xc3\xa5 en middelalderlig handelsplads G\xc3\xa1sir ca. 11\xc2\xa0km fra byen og er foreg\xc3\xa5et i samarbejde med Akureyri Museum._NEWLINE_I efter\xc3\xa5rsferien 2006 deltog Middelaldercentret i et middelaldermarked i K\xc3\xb8benhavn, og opf\xc3\xb8rte ridderturnering p\xc3\xa5 Christiansborg Ridebane._NEWLINE_I 2009 og 2010 udf\xc3\xb8rte Middelaldercentret ridderturneringer p\xc3\xa5 Oldenburger Wallmuseum i Oldenburg in Holstein til et slavermarked p\xc3\xa5 museet kaldet Slawentage. Markedet har v\xc3\xa6ret afholdt siden 2006 og best\xc3\xa5r af en lang r\xc3\xa6kke boder, hvor tyske reenactmentgrupper s\xc3\xa6lger varer, forskellige markedsaktiviteter og et slag mellem to grupper slavere._NEWLINE_I forbindelse med regentparrets bes\xc3\xb8g i Vordingborg den 5. september 2013 deltog museet i et arrangement i byen. Middelaldercentrets ansatte og frivillige udf\xc3\xb8rte forskellige middelalderlige optrin i g\xc3\xa5gaden og udf\xc3\xb8rte et slag foran G\xc3\xa5set\xc3\xa5rnet. En udsending fra museet vandt en konkurrence imellem vikinge- og middelalderkrigere p\xc3\xa5 Vikingborgen Trelleborg i sommeren 2013._NEWLINE_Museet har flere gange deltaget ved mindre arrangementer og projekter i lokalomr\xc3\xa5det som bl.a. Kulturfestival p\xc3\xa5 Slotsbryggen i Nyk\xc3\xb8bing Falster, hvor man har udf\xc3\xb8rt historiske modeshows med t\xc3\xb8j fra forskellige perioder i samarbejde med Museum Lolland-Falster, det lokale cykell\xc3\xb8b Tour de Marielyst, hvor man bl.a. udf\xc3\xb8rte en ridderturnering p\xc3\xa5 stranden i Marielyst, et regionalt sundhedsprojekt og et lokalt motionsl\xc3\xb8b, der g\xc3\xa5r over Far\xc3\xb8broen. Middelaldercentret er samarbejdspartner p\xc3\xa5 cykell\xc3\xb8bet og har i den forbindelse doneret flere pr\xc3\xa6mier til konkurrencen._NEWLINE_Flere gange har folk fra Middelaldercentret deltaget i et historisk slag ved et kloster i Morimondo sydvest for Milano, Italien. Slaget fandt oprindeligt sted i 1352, og ved det reenactede slag deltager grupper fra bl.a. Danmark, Storbritannien, Italien og Polen._NEWLINE_I uge 41 i september m\xc3\xa5ned 2014 deltog Middelaldercentret i et arrangement p\xc3\xa5 Pederstrup p\xc3\xa5 Vestlolland i anledning af 200-\xc3\xa5ret for folkeskoleloven, som den tidligere ejer af herreg\xc3\xa5rden C.D.F. Reventlow havde v\xc3\xa6ret med til at indf\xc3\xb8re i 1814. I alt ti forskellige kulturinstitutioner fra Lolland-Falster deltog og tilb\xc3\xb8d forskellige workshops for skoleelever i projektet kaldet SkoleTour200. Middelaldercentret havde riddere med, der gav lektioner i krigskunst._NEWLINE_I oktober 2016 medvirkede akt\xc3\xb8rer fra Middelaldercentret til en bogmesse med genren fantasy, som foregik p\xc3\xa5 kostskolen Herlufsholm i N\xc3\xa6stved._NEWLINE_Den 12. oktober 2018 opf\xc3\xb8rte Middelaldercentret tre ridderturneringer i fakkelsk\xc3\xa6r p\xc3\xa5 Krigsmuseet (tidligere T\xc3\xb8jhusmuseet) i K\xc3\xb8benhavn i forbindelse med K\xc3\xb8benhavns Kulturnat. Turneringen foregik med tre riddere og forskellige hj\xc3\xa6lpere fra museet.\n_START_SECTION_\nForskning og rekonstruktioner\n_START_PARAGRAPH_\nSom forskningsinstitution har Middelaldercentret bl.a. forsket i og rekonstrueret forskellige v\xc3\xa5ben, bygninger og skibe fra perioden. Til mange af rekonstruktionerne er der blevet fremstillet v\xc3\xa6rkt\xc3\xb8j p\xc3\xa5 baggrund af fund og afbildninger fra middelalderen, og man har s\xc3\xa5 vidt muligt brugt historiske teknikker til fremstillingen.\n_START_SECTION_\nBlider\n_START_PARAGRAPH_\nMuseet var de f\xc3\xb8rste til at rekonstruere en blide i nyere tid, som rent faktisk fungerede. Det var tidligere fors\xc3\xb8gt af Napoleon 3. i 1851, men den sk\xc3\xb8d 70 meter bagl\xc3\xa6ns, og maskinen br\xc3\xb8d sammen efter f\xc3\xa5 skud. Middelaldercentrets f\xc3\xb8rste blide blev bygget i 1989 i forbindelse med Nyk\xc3\xb8bing Falsters 700 \xc3\xa5rs jubil\xc3\xa6um. Den f\xc3\xb8rste blide, der blev bygget, fungerede dog ikke efter hensigten, og blev i stedet opstillet i en rundk\xc3\xb8rsel i udkanten af Nyk\xc3\xb8bing Falster. Herefter blev en ny og fuldt fungerende blide bygget. Den best\xc3\xa5r af omkring 10 tons egetr\xc3\xa6 og bruger en ballast p\xc3\xa5 omkring to tons sten, og den har v\xc3\xa6ret i brug siden f\xc3\xa6rdigg\xc3\xb8relsen og har skudt tusindvis af skud. I 2002 var dens l\xc3\xa6ngste skud 168 meter med en 15\xc2\xa0kg tung sten. I 1991 blev der bygget endnu en blide, der er v\xc3\xa6sentligt st\xc3\xb8rre end den f\xc3\xb8rste, og den best\xc3\xa5r af omkring 21 tons tr\xc3\xa6. Den er dimensioneret til 10 tons sten som ballast, hvorved den kan kaste op til 500 m, men der bruges kun omkring fire tons, s\xc3\xa5 den skyder omkring 250 m. Kastearmen p\xc3\xa5 den lille blide tr\xc3\xa6kkes ned ved brug af taljer og reb, mens der skal fire personer til at g\xc3\xa5 i to store hjul for at l\xc3\xb8fte ballastkassen op p\xc3\xa5 den store. Bliderne blev fremstillet i samarbejde med m\xc3\xb8llebygger John Jensen p\xc3\xa5 hans v\xc3\xa6rksted, samt en smed og en rigger, der var specialiseret i at l\xc3\xb8fte ekstremt tunge genstande._NEWLINE_I 2005 blev Middelaldercentret hyret til bygge en blide til Warwick Castle Warwickshire i England. Bliden blev bygget efter samme design som den store blide fra 1991 med undtagelse af en l\xc3\xa6ngere kastearm, s\xc3\xa5 den i alt m\xc3\xa5ler 18 meter. Denne blide overtog dermed titlen som verdens st\xc3\xb8rste fra Middelaldercentrets store blide, der havde haft rekorden, siden den blev bygget. Delene blev produceret p\xc3\xa5 Middelaldercentret og sendt til Wiltshire, hvor de blev samlet. Middelaldercentret var ogs\xc3\xa5 med til at uddanne personale til at betjene bliden p\xc3\xa5 Warwick. I 2011 tog Middelaldercentret rekorden for den st\xc3\xb8rste blide tilbage, idet der blev sat en l\xc3\xa6ngere kastearm p\xc3\xa5 den store blide, efter den gamle kn\xc3\xa6kkede._NEWLINE_Der blev brugt i alt to tons jern til konstruktionen af bliden p\xc3\xa5 Warwick Castle. I 2006 blev den anerkendt som den kraftigste blide i verden ved at kaste en sten p\xc3\xa5 lidt over 13\xc2\xa0kg 249 meter, og den slog derved den tidligere rekord p\xc3\xa5 228 meter._NEWLINE_Den 10. april 2015 gik der brand i et str\xc3\xa5t\xc3\xa6kt b\xc3\xa5dhus kort efter en br\xc3\xa6ndende kugle fra bliden blev affyret. Det blev hurtigt rapporteret, at en gnist fra kuglen havde startet branden, selvom slottets talskvinde udtalte, at \xc3\xa5rsagen til branden stadig var under efterforskning. Hundredvis af turister blev evakuret fra slottet, men talskvinden sagde, at de ikke var i fare. The Daily Telegraph beskrev b\xc3\xa5dhuset som "historisk", "middelalderligt" og at det stammede fra 1896, da Francis Greville, 5. Jarl havde opf\xc3\xb8rt det til en elektrisk b\xc3\xa5d._NEWLINE_En blide i Nijmegen i Holland er blevet fremstillet med hj\xc3\xa6lp fra Middelaldercentret omkring 2008._NEWLINE_Der findes ogs\xc3\xa5 en mindre blide uden kontrav\xc3\xa6gt, en s\xc3\xa5kaldt perrier, der fungerer ved h\xc3\xa5ndkraft. I stedet for en stor kasse med tunge sten, er der fastgjort en r\xc3\xa6kke reb, som flere personer hiver i p\xc3\xa5 samme tid, for at f\xc3\xa5r armen til at affyre projektilet.\n_START_SECTION_\nKrudt og kanoner\n_START_PARAGRAPH_\nEt internationalt forskningsprojekt vedr\xc3\xb8rende krudtfremstilling i middelalderen har til huse p\xc3\xa5 Middelaldercentret. Projektet startede i 2002 og best\xc3\xa5r af historikere og ark\xc3\xa6ologer fra bl.a. Danmark og Storbritannien. De medvirkende kalder sig Ho Gruppen efter byen af samme navn ved Oksb\xc3\xb8l, hvor gruppen har udf\xc3\xb8rt eksperimenter med rekonstruerede skydev\xc3\xa5ben. Gruppen har samarbejdet med flere eksperter i krudt og krudtfremstilling, heriblandt den tidligere fyrv\xc3\xa6rker fra Tivoli, Lars Barfod og folk p\xc3\xa5 Artilleriskolen i Varde. Gruppen afholder forskningsseminar ca. en gang om \xc3\xa5ret med forskere fra bl.a. Storbritannien, USA og Danmark._NEWLINE_En mindre del af denne gruppe deltog s\xc3\xa5ledes i Galathea 3 i 2006-2007, hvor der blev unders\xc3\xb8gt svovl fra Island og salpeterudvinding ved Pondicherry, Indien, samt hvordan ingredienserne blev transporteret til Europa. I forskningsprojektet har man bl.a. optaget film og taget fotografier, som viser salpeterudvinding ved hj\xc3\xa6lp af gammeldags metoder i Indien, som har v\xc3\xa6ret brugt i middelalderen, men som man regner med forsvinder inden for n\xc3\xa6r fremtid. Svovludvindingen foregik i samarbejde med det lokale museum Akureyri Museum i Akureyri p\xc3\xa5 steder, hvor der i historisk tid er blevet udvundet svovl til fremstilling af krudt. Allerede i 2001 havde et hold fra Ho Gruppen v\xc3\xa6ret p\xc3\xa5 Island for at unders\xc3\xb8ge svovludvinding, hvilket blev gentaget i 2005, og forskningprojektet har ogs\xc3\xa5 v\xc3\xa6ret p\xc3\xa5 Sicilien for at registrere svovlforekomster, som har v\xc3\xa6ret benyttet til tidlig krudfremstilling._NEWLINE_I 2001 byggede man et h\xc3\xb8nsehus p\xc3\xa5 Middelaldercentret, s\xc3\xa5 h\xc3\xb8nsenes aff\xc3\xb8ring kunne blive opsamlet nedenunder og bruges i salpeterproduktion. Flere \xc3\xa5r senere fandt man ud af, at h\xc3\xb8nsem\xc3\xb8g ikke er velegnet til salpeterfremstilling, og man er i stedet begyndt med hestem\xc3\xb8g._NEWLINE_Som en del af krudtprojektet har man unders\xc3\xb8gt s\xc3\xa5kaldte ildlanser, ildpile og forskellige blandingsforhold i krudt. Ildlanser kendes tilbage fra 1100-tallets Kina og er en slags romerlys p\xc3\xa5 en pind, der sender sm\xc3\xa5 kugler med br\xc3\xa6ndende materiale afsted, der er beregnet til at s\xc3\xa6tte ild p\xc3\xa5 fjendens bygninger. Ildpile har samme funktion, og det har ikke v\xc3\xa6ret genstand for meget forskning inden Ho Gruppen begyndte. Lanserne er fremstillet p\xc3\xa5 baggrund af beskrivelser i Vannoccio Biringuccios bog De la pirotechnia fra 1540. Ildpilene er blevet afpr\xc3\xb8vet i praksis ved at affyre dem med en ballista mod en tr\xc3\xa6palisade, hvor den udrettede betydelig skade. Forskningen viste ogs\xc3\xa5, at det ikke er meningen, at pilen skal br\xc3\xa6nde i luften, men f\xc3\xb8rst n\xc3\xa5r den rammer m\xc3\xa5let. Ligeledes har man fors\xc3\xb8gt at fremstille salpeter fra dyrem\xc3\xb8g, hvilket ogs\xc3\xa5 er blevet praktiseret i middelalderen. Ildpilene blev fremstillet efter opskrifter af Johannes Bengedans._NEWLINE_Centret har i samarbejde med Moesg\xc3\xa5rd Museum fremstillet en kopi af verdens \xc3\xa6ldste kanon st\xc3\xb8bt i bronze efter originalen fra 1326, som findes p\xc3\xa5 Historiska museet i Stockholm. Den er fundet i Sk\xc3\xa5ne, Sverige, og kaldes Loshultkanonen efter byen, hvor den blev fundet. Den f\xc3\xb8rste st\xc3\xb8bning blev ikke 100\xc2\xa0% vellykket idet selve l\xc3\xb8bet m\xc3\xa5tte bores ud efterf\xc3\xb8lgende. I august m\xc3\xa5ned 2007 blev der st\xc3\xb8bt fire eksemplarer af denne type p\xc3\xa5 Middelaldercentret i samarbejde med Moesgaard Museum. Ovnen, der blev opf\xc3\xb8rt og brugt til st\xc3\xb8bningen, blev efterf\xc3\xb8lgende udgravet ark\xc3\xa6ologisk for at give viden om tilsvarende ovne, der findes ved "rigtige" ark\xc3\xa6ologisk udgravninger. Med kanonen er der blevet gennemf\xc3\xb8rt fors\xc3\xb8g, bl.a. i 2002 og 2003 p\xc3\xa5 en lukket milt\xc3\xa6r skydebane, der unders\xc3\xb8gte effektiviteten af krudt fremstillet efter middelalderlige opskrifter. Fors\xc3\xb8gene viste, at kanonen var ganske effektiv, hvilket var mod forventningen om, at v\xc3\xa5bnet var meget upr\xc3\xa6cist og ineffektivt._NEWLINE_Andre typer kanoner i jern er ogs\xc3\xa5 rekonstrueret heriblandt en type, som ogs\xc3\xa5 kendes fra skibet Mary Rose, der sank i 1545. Der er ligeledes fremstillet et antal tidlige gev\xc3\xa6rer, kaldet hageb\xc3\xb8sser, i bronze og jern._NEWLINE_Til s\xc3\xa6sonstarten 2014 indviede museet en krigsvogn, der er skabt p\xc3\xa5 baggrund af et kobberstik i Hausbuch som findes p\xc3\xa5 Schloss Wolfegg n\xc3\xa6r M\xc3\xbcnchen. Forrest sidder en kanon af Anholttypen fremstillet efter et fund ved \xc3\xb8en, og p\xc3\xa5 siderne er der huller til yderligere 14 mindre kanoner eller hageb\xc3\xb8sser. Vognen har v\xc3\xa6ret stort set us\xc3\xa5rlig overfor samtidige krigsteknologier, og den er blevet kaldt verdens f\xc3\xb8rste kampvogn. Den har v\xc3\xa6ret skubbet frem af heste, som gik bagved vognen i en anden beskyttet vogn.\n_START_SECTION_\nSkibe\n_START_PARAGRAPH_\nMiddelaldercentret r\xc3\xa5der over flere rekonstruerede skibe fra perioden. Sammen med Vikingeskibsmuseet i Roskilde har man rekonstrueret to store handelsskibe fra middelalderen; henholdsvis Bredfjedskibet og Gedesbyskibet._NEWLINE_Desuden findes en rekonstruktion af Egernsund-prammen, en jolle fra Kalmar i Sverige, samt to f\xc3\xa6r\xc3\xb8b\xc3\xa5de og en nordlandsb\xc3\xa5d. Den ene af de mindre skibe med plads til tolv personer blev renoveret i 2011 i samarbejde med Lolland Produktionsskole p\xc3\xa5 Bevaringsv\xc3\xa6rft Plutte\xc3\xb8 ved Nakskov. Skibet, der var fremstillet i fyrretr\xc3\xa6, var angrebet af svamp i flere af plankerne. Jollen blev fundet i 1930\'erne, og st\xc3\xa5r i dag udstillet p\xc3\xa5 Kalmar Slot. Fors\xc3\xb8g har vist at det er en man\xc3\xb8vredygtig b\xc3\xa5d, og den har sandsynligvis v\xc3\xa6ret brugt som fiskefart\xc3\xb8j._NEWLINE_I maj 2016 bes\xc3\xb8gte Middelaldercentrets ledelse Bangsbo Museum i Frederikshavn for at lave opm\xc3\xa5linger af Elling\xc3\xa5skibet til en rekonstruktion. Skibet er et knarrskib, der er dateret til 1163, og det bliver set som et link imellem vikingeskibe og middelalderskibe. Augustinusfonden bevilgede i 500.000 kr til et forprojekt der skulle klarl\xc3\xa6gge omfanget af rekonstruktionen.\n_START_SECTION_\nBredfjedskibet\n_START_PARAGRAPH_\nBredfjedskibet er et handelsskib fra 1600-tallet fundet ved Bredfjed p\xc3\xa5 Lolland p\xc3\xa5 et omr\xc3\xa5de, som R\xc3\xb8dby Fjord tidligere d\xc3\xa6kkede inden afvandingen._NEWLINE_Rekonstruktionen blev udf\xc3\xb8rt i samarbejde med Nationalmuseets Marinark\xc3\xa6ologiske Forskningscenter i Roskilde. Kun bunden af skibet var bevaret, og resten af skibet blev derfor rekonstrueret ud fra billedmateriale fra samme periode, hvor skibet var i funktion. Dette indbefattede et kobberstik af Hugo Allard fra f\xc3\xb8rste halvdel af 1600-tallet med navnet Koppenhagen, et kobberstik af Jan Dirch fra 1611 ved navn Hafnia og et oliemaleri af Hendrick Cornelius Vroom, der kan ses p\xc3\xa5 Marienlyst Slot i Helsing\xc3\xb8r._NEWLINE_P\xc3\xa5 baggrund af konstruktionen i k\xc3\xb8len har man antaget, at skibet har haft to master._NEWLINE_De f\xc3\xb8rste tegninger til rekonstruktionen var f\xc3\xa6rdige i 1999, og skroget blev bygget i vinteren 2000 p\xc3\xa5 Fej\xc3\xb8 B\xc3\xa5dev\xc3\xa6rft. P\xc3\xa5 Middelaldercentret blev rekonstruktionen f\xc3\xa6rdiggjort, og det blev s\xc3\xb8sat 7. maj 2001. Skibet blev d\xc3\xb8bt Sophie efter Sophie af Mecklenburg, der boede p\xc3\xa5 Nyk\xc3\xb8bing Slot, da skibet var i funktion. Skibet vejede 15 tons og havde 10 tons sten som balast. Stenene stammede fra torvet i Saksk\xc3\xb8bing._NEWLINE_I 2013 viste det sig, at skibet var angrebet af svamp i en s\xc3\xa5dan grad, at det ikke kunne svare sig at reparere Sophie, da prisen for en reparation ville overstige prisen p\xc3\xa5 at fremstille et nyt skib. Analyser viste, at svampen havde siddet i tr\xc3\xa6et allerede, da skibet blev bygget, og det var s\xc3\xa5ledes ikke som f\xc3\xb8lge af d\xc3\xa5rlig vedligeholdelse. Det var herefter planen at Sophie skulle s\xc3\xa6nkes med last for give forskere mulighed for at se, hvordan forskellige ting forr\xc3\xa5dner og dermed give viden om andre skibsvrag._NEWLINE_I 2019 annoncerede museet, at det trods flere \xc3\xa5rs arbejde ikke var lykkedes Faaborg Museum at f\xc3\xa5 de forn\xc3\xb8dne tilladelse til at s\xc3\xa6nke skibet i Det Sydfynske \xc3\x98hav som planlagt. Skibet havde p\xc3\xa5 dette tidspunkt ligget i Faaborg i 5 \xc3\xa5r. Middelaldercentret valgte derfor at at f\xc3\xa5 skibet tilbage til museet, hvor det stadig kunne v\xc3\xa6re offentlig tilg\xc3\xa6ngelig og museet kunne bruge det i formidlingen som et eksempel p\xc3\xa5, hvad der ogs\xc3\xa5 skete med skibe i middelalderen.\n_START_SECTION_\nEgernsund-prammen\n_START_PARAGRAPH_\nEgernsund-prammen er en pram fra 1200-tallet, der blev fundet i Egernsund i S\xc3\xb8nderjylland._NEWLINE_Rekonstruktionen blev fremstillet med kopier af originale v\xc3\xa6rkt\xc3\xb8jer, for ikke bare at genskabe prammen men ogs\xc3\xa5 arbejdsprocessen. Konstruktionen og materialevalget til prammen viste h\xc3\xb8jt fagligt niveau p\xc3\xa5 trods af det tilsyneladende simple ydre. Sejlads har vist at det var et man\xc3\xb8vredygtigt fart\xc3\xb8j med god lasteevne, og man har bl.a. pr\xc3\xb8vet at transportere mindre heste.\n_START_SECTION_\nGedesbyskibet\n_START_PARAGRAPH_\nGedesbyskibet er dateret til f\xc3\xb8rste halvdel af 1300-tallet. Det blev fundet i 1988 ved Gedesby p\xc3\xa5 Sydfalster._NEWLINE_En model i st\xc3\xb8rrelse 1:5 blev fremstillet inden selve byggeriet. Selve rekonstruktionen foregik fra 1993 til 1995 p\xc3\xa5 Middelaldercentret i samarbejde med Nationalmuseets Marineark\xc3\xa6ologiske Center. Der blev f\xc3\xa6ldet omkring 70 m\xc2\xb3 egetr\xc3\xa6 til konstruktionen. Skibet blev s\xc3\xb8sat den 1. juni 1995 og navngivet Agnete efter folkevisen "Agnete og Havmanden" af Aase Olesen, formand for Arbejdsmarkedets Feriefond._NEWLINE_Den f\xc3\xb8rste pr\xc3\xb8vesejlads blev foretaget omkring Gedser og R\xc3\xb8dsand i vindstyrker op til 16\xc2\xa0m/s._NEWLINE_Fors\xc3\xb8g med rekonstruktionen har givet viden om lasteegenskaber og sejlteknikker i skibe fra den tidlige middelalder. Efter yderligere studier fra Vikingskibsmuseet, har man i 2006 fremstillet et kastel til at montere p\xc3\xa5 Agnete. Kastellet har v\xc3\xa6ret brugt til at forsvare skibet mod pirater, og det giver en strategisk fordel ved at h\xc3\xa6ve forsvarene over d\xc3\xa6kket og give overblik over skibet.\n_START_SECTION_\nBygninger\n_START_PARAGRAPH_\nDer er ikke bevaret nogen danske huse fra 1300- og 1400-tallet, da de enten er revet ned eller p\xc3\xa5 anden m\xc3\xa5de forsvundet. Husene i middelalderbyen er derfor baseret p\xc3\xa5 ark\xc3\xa6ologiske fund af fundamenter, samtidigt billedmateriale og middelalderlige illustrationer fra andre nordeurop\xc3\xa6iske lande, der har haft nogenlunde samme byggeskik. Husene er enten bindingsv\xc3\xa6rks- eller bulhuse, som det var almindeligt i Danmark i middelalderen._NEWLINE_Til de fleste st\xc3\xb8rre bygninger p\xc3\xa5 Middelaldercentret har man samarbejdet med en arkitekt ved navn John Kronborg Christensen, som har specialiseret sig i restaureringsarkitektur og historiske bygninger. Christensen har ligeledes medvirket til opf\xc3\xb8rslen teknologiparken._NEWLINE_P\xc3\xa5 baggrund af udgravninger i Algade i Aalborg fra 1957-1958, begyndte man i 2008 at opf\xc3\xb8re et n\xc3\xa5lemagerv\xc3\xa6rksted fra omkring 1300. Projektet blev ledet af en Ph.d.-studerende i middelalderark\xc3\xa6ologi fra Aarhus Universitet og stod f\xc3\xa6rdigt til brug i 2009. Der er blevet fremstillet kopier af en r\xc3\xa6kke redskaber, der blev brugt til dette h\xc3\xa5ndv\xc3\xa6rk i middelalderen, og der bliver produceret forskellige typer n\xc3\xa5le og fingerb\xc3\xb8l i v\xc3\xa6rkstedet bl.a. p\xc3\xa5 baggrund af genstande p\xc3\xa5 Nordjyllands Historiske Museum og Horsens Museum._NEWLINE_I 2011 begyndte opf\xc3\xb8relsen af en middelalderkirke p\xc3\xa5 museet. Det er en rekonstruktion af Kippinge Kirke p\xc3\xa5 Nordfalster, som den s\xc3\xa5 ud i middelalderen, og det er s\xc3\xa5ledes kun selve kirkeskibet, der opf\xc3\xb8res, da resten er senere tilf\xc3\xb8jelser. Kirken bliver opf\xc3\xb8rt i samarbejde med Nationalmuseet, og det er f\xc3\xb8rste gang i omkring 600 \xc3\xa5r, at der bygges en klassisk middelalderkirke. Oprindeligt var det planen, at den skulle bygges n\xc3\xa6sten udelukkende ved frivillig arbejdskraft, hvilket ville tage 5 til 10 \xc3\xa5r. I efter\xc3\xa5ret 2013 blev der dog ansat en professionel murer til at opbygge fundamentet af bygningen. Mureren er Mads Okking, der er s\xc3\xb8n af skuespilleren Jens Okking og er ogs\xc3\xa5 uddannet stenhugger. Kirken bliver viet til Sankt Nikolaus, som mange andre kirker i Danmark. S\xc3\xa6rligt i k\xc3\xb8bstader ved vandet findes kirker viet til denne helgen. En del af udfordringerne ved opf\xc3\xb8rslen er at leve op til nutidens sikkerhedskrav p\xc3\xa5 en bygeplads, og museet har derfor f\xc3\xa5et kompensation p\xc3\xa5 den del omr\xc3\xa5der. Til projektet er der ogs\xc3\xa5 fremstillet autentisk v\xc3\xa6rkt\xc3\xb8j, selvom det i h\xc3\xb8j grad minder om moderne murerv\xc3\xa6rkt\xc3\xb8j. I vinteren 2015/2016 blev der er s\xc3\xb8gt 2,4 mio. kr hos Realdania. Projektet blev pr\xc3\xa6senteret via hjemmesiden undervaerker.dk, hvorefter brugere kunne st\xc3\xb8tte projektet, for at vise at der er interesse for det. I sidste halvdel af januar 2016 havde lidt over 1.000 personer st\xc3\xb8ttet det._NEWLINE_I forbindelse med kirkebyggeriet har man udf\xc3\xb8rt en milebr\xc3\xa6nding i efter\xc3\xa5ret 2012, hvor man over tre dage fors\xc3\xb8gte at br\xc3\xa6nde munkesten til brug ved kirkebyggeriet. Stenene var blevet produceret p\xc3\xa5 Middelaldercentret i l\xc3\xb8bet af s\xc3\xa6sonen samme \xc3\xa5r. Produktionen og br\xc3\xa6ndingen skete efter studier og korrespondance med Cathrinesminde Teglv\xc3\xa6rk i S\xc3\xb8nderjylland og et teglv\xc3\xa6rk i Sindal i Vendsyssel. Ved siden af kirken er der blevet anlagt faciliteter til byggeriet i form af et v\xc3\xa6rksted og en plads til fremstilling af munkesten med smathul til blanding af ler. Der skal bruges omkring 40.000 munkesten til opf\xc3\xb8rslen._NEWLINE_I 2014 opf\xc3\xb8rt man en decideret teglovn til br\xc3\xa6nding af b\xc3\xa5de mursten og kalk til l\xc3\xa6sket kalk. Frank Erichsen, kendt fra programmet Bonder\xc3\xb8ven bistod med opf\xc3\xb8rslen, mens den professionelle murer, der ogs\xc3\xa5 havde arbejdet p\xc3\xa5 kirken, forestod selve bygningsarbejdet. Ovnen var tegnet af den samme arkitekt, som har tegnet de fleste andre af museets bygninger. Den f\xc3\xa6rdigmurede ovn kunne rumme omkring 12 m\xc2\xb3. Ovnen blev pr\xc3\xb8vebr\xc3\xa6ndt over en weekend i juni, hvor man fors\xc3\xb8gte at br\xc3\xa6nde kalksten. Erichsen hjalp til med at placere kalkstenene korrekt, da han havde ekspertise fra sin egen kalkovn. Der blev brugt omkring 10 m\xc2\xb3 br\xc3\xa6nde under fors\xc3\xb8get. Erichsens deltagelse under kalkbr\xc3\xa6ndingen blev optaget til Bonder\xc3\xb8ven, og programmet blev sendt i efter\xc3\xa5ret 2016._NEWLINE_En mindre tr\xc3\xa6bygning, som bruges til f\xc3\xa6ngsel, er en kopi af et middelalderligt f\xc3\xa6ngsel, som har st\xc3\xa5et torvet i den tyske by Quedlinburg, som ligger i delstaten Sachsen-Anhalt.\n_START_SECTION_\nAnden forskning\n_START_PARAGRAPH_\nDer forskes l\xc3\xb8bende i tekstiler og dragter. B\xc3\xa5de forskellige tekstiltyper og kvaliteter afpr\xc3\xb8ves, ligesom forskellige snitm\xc3\xb8nstre benyttes. Forskningsresultaterne benyttes bl.a. til centrets egne dragter. Der er bl.a. blevet fremstillet en s\xc3\xa5kaldt j\xc3\xb8dedragt, da j\xc3\xb8der i middelalderen skulle g\xc3\xa5 s\xc3\xa6rligt kl\xc3\xa6dt, s\xc3\xa5 de kunne genkendes fra kristne og en dragt til en pr\xc3\xa6st bl.a. ud fra genstande fra Bayerisches Nationalmuseum i M\xc3\xbcnchen og Museum Schn\xc3\xbctgen i K\xc3\xb6ln. Til forskningen benyttes bl.a. forskelligt billedmateriale fra kalkmalerier og statuer fra perioden._NEWLINE_I s\xc3\xa6sonen 2015 deltog medarbejdere p\xc3\xa5 Middelaldercentret i et pilotfors\xc3\xb8g for den ph.d.-studerende ark\xc3\xa6olog Vivi Lena Andersen fra K\xc3\xb8benhavns Museum. I fors\xc3\xb8get noterede fire ansatte igennem hele s\xc3\xa6sonen deres f\xc3\xa6rden if\xc3\xb8rt middelalderdragter, og Andersen fik efterf\xc3\xb8lgende de brugte sko til unders\xc3\xb8gelse. Form\xc3\xa5let var, at givet bidrag til den ark\xc3\xa6ologiske fortolkningsproces. Fors\xc3\xb8get viste bl.a. at skoenes holdbarhed i h\xc3\xb8j grad blev p\xc3\xa5virket af terr\xc3\xa6net og vejret, idet t\xc3\xb8rt underlag gav en m\xc3\xa6rkbart forl\xc3\xa6nget levetid. Ph.d.-afhandlingen blev forsvaret i marts 2017._NEWLINE_Der er blevet udf\xc3\xb8rt fors\xc3\xb8g med vinterbeboelse i middelalderhusene flere gange, hvoraf det seneste er foretaget i 2009. Husene har v\xc3\xa6ret beboet for at teste forhold som temperatur, lys og d\xc3\xb8gnrytme i husene for at give viden om, hvordan hverdagen foregik om vinteren i middelalderen._NEWLINE_I 2002 fremstillede museet en ballista med en bue af sammenlimede hornstykker, hvilket er f\xc3\xb8rste gang i omkring 500 \xc3\xa5r, at man har bygget s\xc3\xa5dan et v\xc3\xa5ben. Ballistaen blev fremstillet efter et fund fra den tyske by Quedlinburg, der p\xc3\xa5 dette tidspunkt var den eneste bevarede fra middelalderen._NEWLINE_Teknologiparken, der blev indviet i 2013, viser maskiner og opfindelser fra middelalderen opf\xc3\xb8rt i fuld st\xc3\xb8rrelse i samarbejde med centrets arkitekt og h\xc3\xa5ndv\xc3\xa6rkere fra CELF i Nyk\xc3\xb8bing Falster. Dette inkluderer bl.a. en faldsk\xc3\xa6rm tegnet af Leonardo da Vinci, angrebst\xc3\xa5rne og flere vandl\xc3\xb8ftemekanismer, heriblandt en arkimedesskrue og en pumpe tegnet af den tyske videnskabsmand Georgius Agricola. Desuden er der fremstillet flere maskiner, som aldrig vil virke i praksis, men som kun har v\xc3\xa6ret t\xc3\xa6nkt p\xc3\xa5 papiret. Disse t\xc3\xa6ller bl.a. en evighedsmaskine efter tegninger af franske opfinder Villard de Honnecourt, en vinddrevet elevator gengivet i b\xc3\xa5de Hans Talhoffer og Konrad Kyesers manuskripter og verdens \xc3\xa6ldste bil tegnet af den italiensk ingeni\xc3\xb8r Giovanni Fontana. Allerede i 1997 fremstillede man en flyvemaskine p\xc3\xa5 baggrund af da Vinci\'s tegninger. Maskinen blev afpr\xc3\xb8vet af museets ansatte henover havnen fastsp\xc3\xa6ndt til en wire. Skelettet blev fremstillet i tr\xc3\xa6 og der blev brugt r\xc3\xa5silke til vingerne. Fors\xc3\xb8gene viste, at den ikke kunne flyve, men at da Vinci var ganske t\xc3\xa6t p\xc3\xa5 den moderne hangglider, og maskinen er i dag udstillet i indgangshallen._NEWLINE_Sammen med Moesg\xc3\xa5rd Museum har museet st\xc3\xb8bt en kirkeklokke i bronze. Klokken er en kopi af en klokke fra Bog\xc3\xb8 Kirke p\xc3\xa5 Bog\xc3\xb8 mellem Falster og M\xc3\xb8n. Denne klokke blev valgt som forl\xc3\xa6g, fordi den passede med alder og st\xc3\xb8rrelse p\xc3\xa5 klokken i den kommende kirke, samt fordi den var lokal. Selve st\xc3\xb8bningen foregik i Indien, hvor det tog flere \xc3\xa5r at finde nogle med den rette ekspertise, der kunne st\xc3\xb8be i teknikken cire perdue, der betyder "tabt voks". Klokken skal bruges i den middelalderkirke, som museet ogs\xc3\xa5 er ved at opf\xc3\xb8re (se mere under Bygninger), men den er indtil videre oph\xc3\xa6ngt i en klokkestabel ved siden af byggepladsen i 2011. Klokkestablen er bygget p\xc3\xa5 baggrund af et kalkmaleri i Vester\xc3\xb8 S\xc3\xb8ndre Kirke p\xc3\xa5 L\xc3\xa6s\xc3\xb8, og efter studier af klokkestabler ved Arninge og Birket Kirke p\xc3\xa5 Lolland. Sidstn\xc3\xa6vnte har den \xc3\xa6ldste og bedst bevarede klokkestabel i Danmark. Kirkebyggeriet skal b\xc3\xa5de tjene til at formidle kirken, men ogs\xc3\xa5 de h\xc3\xa5ndv\xc3\xa6rk og byggeteknikker der benyttes under opf\xc3\xb8rslen._NEWLINE_P\xc3\xa5 st\xc3\xb8beriet i Indien, som ligger i Tamil Nadu-provinsen, har man ogs\xc3\xa5 f\xc3\xa5et fremstillet flere andre genstande i bronze med samme teknik, som blev brugt til klokkest\xc3\xb8bningen. Man har f\xc3\xa5et lavet en akvamanile, som er en type kande, der bliver benyttet til liturgisk h\xc3\xa5ndvask i den katolske kirke. Kanden blev fremstillet efter et eksemplar, som findes p\xc3\xa5 Metropolitan Museum of Art i New York, men som oprindeligt menes at v\xc3\xa6re produceret i N\xc3\xbcrnberg i den tyske delstat Bayern omkring \xc3\xa5r 1400. Derudover fik man fremstillet et lille kar fra slutningen af 1400-tallet, som stammer fra den sydlige del af Nederlandene, men som i dag er udstillet p\xc3\xa5 samme museum som akvamanilen. Desuden blev der rekonstrueret en lysestage og en morter fra Hamborg dateret til 1300-tallet, som begge er udstillet p\xc3\xa5 Nationalmuseet i K\xc3\xb8benhavn. Alle genstandene blev fremstillet som "n\xc3\xa6sten kopier", idet der blev lavet bevidste afvigelser fra originalerne._NEWLINE_Til den kommende kirke har man f\xc3\xa5et fremstillet en kopi af et r\xc3\xb8gelseskar, som findes i Den Gamle By i Aarhus og et d\xc3\xb8rh\xc3\xa5ndtag fra Kastrup Kirke uden for Vordingborg, som stammer fra 13-1400-tallet. Desuden har man f\xc3\xa5et rekonstrueret en kande, som findes p\xc3\xa5 Museum Boijmans Van Beuningen i Rotterdam samt en akvamanile, der er fundet i Vordingborg, men som formegentligt er fremstillet i Norditalien i 1100-tallet._NEWLINE_En dykkerdragt er blevet fremstillet i 1998 ud fra illustrationer fra Konrad Kyesers manuskript Bellifortis, der blev skrevet omkring \xc3\xa5r 1405. Den er gengivet i Hans Talhoffers f\xc3\xa6gtemanual, og den indeholder det f\xc3\xb8rste billede, man har, af en dykkerdragt. Hjelmen er fremstillet i jern ligesom en hjelm til krigsbrug, mens resten af dragten er syet i l\xc3\xa6der. Et par sko er fremstillet med s\xc3\xa5ler af bly for give tyngde til at holde dykkeren nede. Iltforsyningen best\xc3\xa5r af en slange, der forbinder hjelmen med en eller flere bl\xc3\xa6seb\xc3\xa6lge p\xc3\xa5 overfladen, som leverer frisk luft. Dragten er testet f\xc3\xb8rste gang i juli m\xc3\xa5ned 1998 sammen med S\xc3\xb8v\xc3\xa6rnets Teknikerskole ned til fire meters dybde, og den er siden blev afpr\xc3\xb8vet ned til ti meters dybde. Dykkerdragten er i dag en del af udstillingen om kunstnere og opfindere i indgangshallen._NEWLINE_Man har ogs\xc3\xa5 rekonstrueret en af Boringholmvognene fra 1300-tallet. Vogntypen har navn efter voldstedet Boringholm i Gribskov, hvor den blev fundet._NEWLINE_Der er blevet forsket i \xc3\xb8lbrygning som bl.a. er foreg\xc3\xa5et i det bryggers, der stod f\xc3\xa6rdig i 2011. Man har maltet og brygget med middelalderlige metoder. Tyndt \xc3\xb8l var den foretrukne drik i middelalderen, fordi vand fra en br\xc3\xb8nd ofte var forurenet. Der er ogs\xc3\xa5 blevet forsket i materialer og teknikker til maling i middelalderen, og museet har en dedikeret gruppe af frivillige, som besk\xc3\xa6ftiger sig med netop dette.\n_START_SECTION_\nFilm og tv\n_START_PARAGRAPH_\nMiddelalderbyen Sundk\xc3\xb8bing har mange gange lagt kulisse til filmoptagelser for b\xc3\xa5de danske og udenlandske film, serier og dokumentarprogrammer._NEWLINE_Julekalenderen Pyrus i Alletiders Eventyr, der blev sendt f\xc3\xb8rste gang i \xc3\xa5r 2000, optog dele af et afsnit p\xc3\xa5 Middelaldercentret. Serien handler om nissen Pyrus, der har bragt uorden i en r\xc3\xa6kke eventyr, og sammen med sine venner m\xc3\xa5 han derfor m\xc3\xa5 rejse ind i historierne for at rydde op i dem. Ridderturneringen og dele af byen blev brugt til optagelserne af serien, og flere frivillige og ansatte medvirkede som statister og museumsinspekt\xc3\xb8r K\xc3\xa5re Johannessen i en mindre birolle. I 2004 sendte DR satireprogrammet Drengene Fra Angora med Esben Pretzmann, Rune Tolsgaard og Simon Kvamm, hvor der i hvert afsnit blev sunget en sang med en tilh\xc3\xb8rende musikvideo. Videoen til sangen "Ridder-problemer" indeholdt et kort klip med Middelaldercentrets blide til teksten "Og det bliver efterfulgt, af en tur i katapult"._NEWLINE_En dokumentar med den engelske skuespiller Mark Williams kaldet Mark Williams\' Big Bangs, hvor spr\xc3\xa6ngstoffets historie bliver gennemg\xc3\xa5et og afpr\xc3\xb8vet, brugte bl.a. museets havn til at spr\xc3\xa6nge en b\xc3\xa5d i stykker. Programmet er produceret i 2006 af British Sky Broadcasting_NEWLINE_I 2008 blev flere dele af middelalderbyen benyttet som kulisser til den danske eventyrfilm V\xc3\xb8lvens forbandelse, der havde premiere i 2009. Filmen handler om et s\xc3\xb8skendepar, der rejser tilbage i tiden for at hj\xc3\xa6lpe en mand, der er blevet forhekset af en v\xc3\xb8lve til at leve evigt._NEWLINE_Samme \xc3\xa5r lagde middelalderbyens havn, flere huse og museets restaurant kulisser til den tyske film 12 Meter Ohne Kopf, der handler om den tyske pirat Klaus St\xc3\xb8rtebeker. I forbindelse med optagelserne blev der foretaget midlertidige \xc3\xa6ndringer for at f\xc3\xa5 byen til at se \xc3\xa6ldre og fattigere ud. Flere ansatte og frivillige fra museet medvirkede som statister._NEWLINE_B\xc3\xa5de Discovery Channel, History Channel og National Geographic Channel har optaget programmer p\xc3\xa5 stedet om middelalder og historiske teknologi._NEWLINE_National Geographic Channel har bl.a. produceret et program om tidlige opfindelser fra middelalderen, hvor Middelaldercentrets rekonstruerede dykkerdragt blev afpr\xc3\xb8vet og museets kastemaskiner testet. I 2010 producerede National Geograhic Channel programmet Medieval Fight Book, der omhandler Hans Talhoffer og hans f\xc3\xa6gtemanual. Udover flere historikere og v\xc3\xa5beneksperten Mike Loades var nogle af centrets ansatte involveret, og bliderne blev affyret. Der blev ogs\xc3\xa5 udf\xc3\xb8rt et retslig duel mellem en mand og en kvinde, hvoraf sidstn\xc3\xa6vnte var ansat p\xc3\xa5 museet. History Channel har optaget flere programmer p\xc3\xa5 museet. I efter\xc3\xa5ret 2008 brugte man en af centrets rekonstruerede kanoner og den rekonstruerede dykkerdragt til sjette s\xc3\xa6son af programserien Ancient Discoveries. Kanonen blev brugt i episoden "Airborne Assault", der blev sendt f\xc3\xb8rste gang den 5. november 2009, hvor man unders\xc3\xb8gte en myte om en kanon, der var opstillet ved Istanbul i Tyrkiet, som var i stand til at skyde kugler afsted, der slog smut p\xc3\xa5 vandet, s\xc3\xa5 de kunne ramme skibe med st\xc3\xb8re kraft. I programmet lykkedes det at f\xc3\xa5 kanonkuglen til at sl\xc3\xa5 12-15 smut p\xc3\xa5 en str\xc3\xa6kning p\xc3\xa5 500 m og skyde igennem en tr\xc3\xa6v\xc3\xa6g. Programmets v\xc3\xa6rt var Mike Loades, og museumsdirekt\xc3\xb8r Peter Vemming medvirkede ogs\xc3\xa5 i indslaget. Dykkerdragten blev brugt i episoden "Mega Ocean Conquest", der blev sendt f\xc3\xb8rste gang den 22. december 2009._NEWLINE_I 2011 optog History Channel dele af programmet Going Medieval, der handlede om livet i middelalderen, p\xc3\xa5 museet. Programmet havde Mike Loades som v\xc3\xa6rt, og optagelserne foregik over tre dage i november m\xc3\xa5ned, hvor flere b\xc3\xa5de frivillige og ansatte medvirkede. Bliderne blev brugt kort i femte s\xc3\xa6son af serien i afsnittet "Impossible Army Machines", der blev sendt den 1. december 2008, som handlede om forskellige krigsmaskiner og teknologier._NEWLINE_I 2010 brugte den tyske medievirksomhed ZDF dele af Middelaldercentret som kulisser til en miniserie i to dele kaldet Die Deutsche Hanse om Hansaforbundet, der blev sendt i Tyskland f\xc3\xb8rste gang i maj 2011. Optagelserne blev foretaget p\xc3\xa5 havnen, der ved hj\xc3\xa6lp af computeranimation blev til en del af en st\xc3\xb8rre by, og i restauranten Den Gyldne Svane, hvor der blev lavet en kampscene. Desuden blev bliderne affyret mod en computeranimeret borg, der skulle illudere et angreb p\xc3\xa5 Kernen i Helsingborg. Flere af museets ansatte og frivillige medvirkede som statister. Bliderne medvirkede ogs\xc3\xa5 kortvarigt i episode 3 i en serie om krigsf\xc3\xb8relse kaldet Groundwar._NEWLINE_DR1-programmet Fra Kyst til Kyst bes\xc3\xb8gte Middelaldercentret i sommeren 2010 i det femte afsnit i serien, som ogs\xc3\xa5 omhandlede Sydsj\xc3\xa6lland og Nyk\xc3\xb8bing Falster. Programmet blev sendt i sommeren 2011 og omhandlede forskellige danske byer og attraktioner._NEWLINE_I 2012 blev et afsnit af realityshowet Gustav og Linse p\xc3\xa5 Udebane, med Linse Kessler og Gustav Salinas, optaget p\xc3\xa5 museet. Programmet handler om at uds\xc3\xa6tte de to personer for nogle uvante situationer og give dem forskellige opgaver. Udfordringen p\xc3\xa5 Middelaldercentret var at g\xc3\xa5 rundt i de store hjul p\xc3\xa5 bliden for at f\xc3\xa5 kastearmen ned, at skyde med bue og pil, samt at leve som middelaldermennesker ligesom museets ansatte og frivillige. S\xc3\xa5ledes m\xc3\xa5tte de ikke b\xc3\xa6re makeup, deres mobiltelefoner blev taget fra dem, og de skulle overnatte i et middelalderhus. Danmarks Borgcenter har benyttet Middelaldercentret til optagelser i 2012, der bliver brugt i deres udstilling, som \xc3\xa5bnede i for\xc3\xa5ret 2014. De har bl.a. optaget middelaldercentrets personale, der affyrer langbuer, en armbr\xc3\xb8st og folk der fremstiller munkesten._NEWLINE_Dokumentarserien K\xc3\xa5res Danmarkshistorie med K\xc3\xa5re Johannessen, der gennemg\xc3\xa5r 13.000 \xc3\xa5rs Danmarkshistorie, bruger Middelaldercentret i flere afsnit. I "Bronzens og jernets tid", der handler om bronze- og jernalder, bliver bronzest\xc3\xb8bning demonstreret og i "Genrejsning, Massed\xc3\xb8d og Reformation", der handler om perioden 1340 til 1536, bliver museets krudtv\xc3\xa5ben forklaret og demonstreret. Programmet er produceret af TV \xc3\x98st og blev sendt f\xc3\xb8rste gange i vinteren og for\xc3\xa5ret 2013._NEWLINE_I 2013 blev dele af andet afsnit i dokumentarserien I krig for Danmark optaget p\xc3\xa5 Middelaldercentret. Serien handler om Danmark som krigsf\xc3\xb8rende nation igennem historien, og afsnittet "P\xc3\xa5 korstog mod \xc3\xb8st" fokuserede p\xc3\xa5 Angrebet p\xc3\xa5 Arkona i 1168 og de baltiske korstog. I programmet blev syv testpersoner sat til at lade bliderne for at vise de fysiske anstrengelser ved belejringskrig. V\xc3\xa5bnenes skudkadence blev afpr\xc3\xb8vet, idet de p\xc3\xa5 tid skulle affyre s\xc3\xa5 mange skud som muligt._NEWLINE_Flere af museets ansatte optr\xc3\xa5dte som riddere og soldater i forskellige situationer, og museuminspekt\xc3\xb8r K\xc3\xa5re Johannessen udtalte sig om bliderne og middelalderlig krigsf\xc3\xb8rsel. Programmet blev sendt f\xc3\xb8rste gang 13. januar 2014 p\xc3\xa5 DR K. Samme \xc3\xa5r bes\xc3\xb8gte rejseprogrammet Anne-Vibeke Rejser p\xc3\xa5 dk4 ogs\xc3\xa5 museet, og v\xc3\xa6rten var s\xc3\xa6rligt begejstret for formidlingskonceptet. Programmet blev sent i maj m\xc3\xa5ned 2014._NEWLINE_I programmet Tidens Tegn, der er et program for d\xc3\xb8ve, bes\xc3\xb8gte v\xc3\xa6rten Middelaldercentret i serien kaldet Danmarkshistorien p\xc3\xa5 Tegn i del 4. Afsnittet omhandlede senmiddelalderen og blev sendt f\xc3\xb8rste gang den 27. september 2014._NEWLINE_Omkring 2014 optog Danmarks Radio det fjerde afsnit af Klassekabalen p\xc3\xa5 museet. Serien fulgte en skoleklasse i forskellige situationer og s\xc3\xa5 p\xc3\xa5 skoleb\xc3\xb8rns trivsel. I afsnittet med titlen "Lejrskole" var klassen p\xc3\xa5 Middelaldercentret p\xc3\xa5 lejrskole i to dage. Man fulgte eleverne fra de tog af sted i toget, kl\xc3\xa6dte om til middelaldert\xc3\xb8j, lavede mad, sk\xc3\xb8d blide af og s\xc3\xa5 ridderturnering. Herefter blev der vist, hvordan klassen geb\xc3\xa6rdede sig efter \xc3\xa5bningstiden i moderne t\xc3\xb8j og med hinandens samv\xc3\xa6r. Klassen sov i middelaldertelte, med undtagelse af et par stykker som fik hjemve, og n\xc3\xa6ste morgen tog hjem. Undervejs i programmet blev nogle af eleverne interviewet om deres oplevelser._NEWLINE_I for\xc3\xa5ret 2014 blev tv-quizzen Duellen optaget i restauranten Den Gyldne Svane. Quizzen blev produceret af TV2 \xc3\x98st og havde centrets egen K\xc3\xa5re Johannessen som v\xc3\xa6rt. I hvert afsnit k\xc3\xa6mpede to hold best\xc3\xa5ende af to personer fra samme kommune i Region Sj\xc3\xa6lland mod hinanden i historiske viden. Programmet blev sendt f\xc3\xb8rste gang i 2014 fra 23. august til 22. november, og vinderen blev holdet fra Kalundborg Kommune, som fik et ophold p\xc3\xa5 Dragsholm Slot. I efter\xc3\xa5rsferien samme \xc3\xa5r optog et produktionshold lydspor p\xc3\xa5 museet til den danske fantasyfilm Skammerens Datter. St\xc3\xb8rstedelen af filmen blev optaget i Tjekkiet, hvor der blev brugt tjekkiske statister, derfor skulle man bruge danske stemmer som baggrundslyde, hvilket museets frivillige leverede._NEWLINE_I 2015 bes\xc3\xb8gte Frank Erichsen fra programmet Bonder\xc3\xb8ven Middelaldercentret i forbindelse med fors\xc3\xb8g med kalkovnen. Her hjalp han med at fylde ovnen med kalk og med opt\xc3\xa6ndingen af ovnen. Efterf\xc3\xb8lgende interviewede han museets arkitekt John Kronborg, der har tegnet ovnen. Han forklarede om teglovnen, og om hvordan denne ovn bruges til b\xc3\xa5de at br\xc3\xa6nde teglsten og kalk, hvilket man ogs\xc3\xa5 kender fra ark\xc3\xa6ologiske fund. Han vendte tilbage, efter der var fyret op i ovnen i flere dage, for at se resultatet. Ovnen var g\xc3\xa5et lidt i stykker, og ikke alt kalken var br\xc3\xa6ndt. Desuden fik han demonstreret en stavslynge og affyrede museets store blide. Erichsens deltagelse blev filmet til to episoder i 17. s\xc3\xa6son af serien, og afsnittene blev sendt f\xc3\xb8rste gange i september 2016. Dette \xc3\xa5r bes\xc3\xb8gte v\xc3\xa6rterne fra Mord p\xc3\xa5 Film Sigurd Kongsh\xc3\xb8j og Stefan \'Snake\' Knudsen Middelaldercentret. Det skete i forbindelse med at unders\xc3\xb8gte et mord fra Game of Thrones, hvor Gregor Cleganes (kaldet The Mountain) duellerer med Oberyn Martell. Clegane knuser Martells kranie med de bare n\xc3\xa6ver, hvilket de konstaterede var st\xc3\xa6rkt overdrevet. V\xc3\xa6rternes rekonstruerede mordet, som foregik p\xc3\xa5 turneringsbanen. Bliden blev ogs\xc3\xa5 vist i et kort klip._NEWLINE_I maj m\xc3\xa5ned 2016 optog DR programmet Guld i K\xc3\xb8bst\xc3\xa6derne to afsnit p\xc3\xa5 Nyk\xc3\xb8bing Katedralskole i Nyk\xc3\xb8bing Falster med historikeren Cecilie Nielsen som v\xc3\xa6rt. I programmet viste den tidligere museumsinspekt\xc3\xb8r p\xc3\xa5 Middelaldercentret, Leif Plith Lauritsen, v\xc3\xa6rten rundt p\xc3\xa5 Lolland og Falster, og kom i den forbindelse til Middelaldercentret. Her forklarede Lauritsen om middelalderen i Nyk\xc3\xb8bing og transport og handel i perioden. Den anden tidligere museumsinspekt\xc3\xb8r, K\xc3\xa5re Johannessen, deltog desuden ogs\xc3\xa5 i programmet som g\xc3\xa6st. Han havde medbragt en dane\xc3\xb8kse, der tidligere havde indg\xc3\xa5et i en v\xc3\xa5bensamling ejet af E.A. Christensen, og var n\xc3\xa6vnt i Ada Bruhn Hoffmeyers bog Gammelt Jern. E.A.Christensens v\xc3\xa5bensamling fra 1968. \xc3\x98ksen var fundet uden for London, og er dateret til 1000- eller 1100-tallet. Den blev vurderet til 3000-5000 kroner. Programmet blev sendt f\xc3\xb8rste gang i august 2016._NEWLINE_I l\xc3\xb8bet af s\xc3\xa6sonen 2016 optog DR1 dele af programmet Et glimt af Danmark p\xc3\xa5 Middelaldercentret til 8. afsnit af anden s\xc3\xa6son, der havde Sisse Fisker som v\xc3\xa6rt. I programmet skal de to livsstilseksperter Julia Lahme og Lars Aarup g\xc3\xa6tte, hvor i Danmark de er ud fra en r\xc3\xa6kke oplysninger om omr\xc3\xa5dets indk\xc3\xb8bsvaner, politisk st\xc3\xa5sted og andre statistikker. Museets inspekt\xc3\xb8r, Thit Birk Petersen, fortalte om Nyk\xc3\xb8bing Falster i middelalderen, om byens kongeslot og bliderne blev demonstreret. Deltagerne fik mulighederne Nakskov, Nyk\xc3\xb8bing Falster og Vordingborg at v\xc3\xa6lge imellem, og Lahme g\xc3\xa6ttede p\xc3\xa5 sidstn\xc3\xa6vnte, mens Aarup g\xc3\xa6ttede rigtigt._NEWLINE_I for\xc3\xa5ret 2017 optog DR1 atter engang p\xc3\xa5 Middelaldercentret. Denne gang var det i forbindelse med deres stort anlagte historie-serie Historien om Danmark. Serien, der best\xc3\xa5r af 10 afsnit som sendes henover 2017, har Lars Mikkelsen som v\xc3\xa6rt. Optagelserne p\xc3\xa5 Middelaldercentret foregik bl.a. i k\xc3\xb8bmandshuset, og blev af afsnit 4 og 5, som omhandlede hhv. h\xc3\xb8jmiddelalderen og senmiddelalderen.'